Siekiant, kad tarnyba operatyviau gautų informaciją iš maisto tvarkymo subjektų apie nesaugų maisto produktą, parengti informacijos apie savikontrolės metu nustatytą nesaugų maisto produktą teikimo tarnybai tvarką.

Tarnybos direktoriaus 2015 m. balandžio 1 d. įsakymu Nr. B1-308 „Dėl informacijos apie nesaugų ar galimai nesaugų maistą, su maistu besiliečiančius gaminius ir medžiagas ar pašarus teikimo“ patvirtinta tvarka, kad gavus informacijos apie nesaugų ar galimai nesaugų maistą informacija nedelsiant (bet ne vėliau kaip per 24 val. nuo įtarimo ar informacijos gavimo) el. paštu ar faksu Tarnybai pateikiama visa susijusi informacija apie nesaugų ar galimai nesaugų maistą, su maistu besiliečiančius gaminius ir medžiagas ar pašarus.


Inicijuoti susitarimus su maisto tvarkytojais ar jų asociacijomis, kad informacija apie nustatytą nesaugų maisto produktą maisto tvarkytojų (prekybos įmonių) būtų pateikiama (skelbiama) visomis galimomis priemonėmis, pvz., el. svetainėje, prekybos vietose skelbimų lentoje, trumposiomis (SMS) žinutėmis, el. paštu ar kitu būdu.

Valstybinė maisto ir veterinarijos tarnyba

Tarnybos direktoriaus 2015 m. balandžio 1 d. įsakymu Nr. B1-308 „Dėl informacijos apie nesaugų ar galimai nesaugų maistą, su maistu besiliečiančius gaminius ir medžiagas ar pašarus teikimo“ nustatyta, kad jei nesaugus ar galimai nesaugus maistas, su maistu besiliečiantys gaminiai ar medžiagos bei pašarai galėjo pasiekti vartotoją ar pašarų naudotoją, ne vėliau kaip per 24 val. nuo informacijos gavimo apie nesaugų maistą, su maistu besiliečiančius gaminius ar medžiagas, ar pašarus gavimo, įvertinus riziką ir atsižvelgus į turimą informaciją apie vartotojus ir (ar) pašarų naudotojus, kuriuos galėjo pasiekti nesaugus ar galimai nesaugus maistas, su maistu besiliečiantys gaminiai ir medžiagos ar pašarai, ir keliamą pavojų, per tinkamas ir proporcingas visuomenės informavimo priemones (pvz., radijas, švieslentės, skelbimų lentos, interneto svetainės, trumposios žinutės ir kt.) informuoti vartotojus ar pašarų naudotojus apie nesaugaus maisto, besiliečiančių su maistu gaminių ir medžiagų bei nesaugių pašarų pašalinimo iš rinkos priežastis ir prireikus susigrąžinti tokią produkciją, o mažmeninės prekybos įmonėse vartotojams gerai matomoje vietoje iškabinti įsakymo 2 priede nustatytos formos skelbimą.


Siekiant sudaryti sąlygas efektyviai valstybinei maisto kontrolei bei užtikrinti aukštą žmonių sveikatos apsaugos lygį inicijuoti reikalingų teisės aktų pakeitimus ar oficialias diskusijas Europos Komisijos Maisto grandinės ir gyvūnų sveikatos nuolatiniame komitete dėl bendro leistino medžiagų (natūraliai susidarančių ir pridėtų fosfatų) kiekio ar maksimalaus galinčio natūraliai susidaryti šios medžiagos kiekio galutiniuose maisto produktuose nustatymo.

2015-03-04 raštu B6-(1.20)-567 „On the regulation of food additives (phosphates)“ Tarnyba kreipėsi į Europos Komisijos Sveikatos ir maisto saugos generalinį direktoratą (DG SANCO) dėl fosfatų leidžiamų kiekių nustatymo mėsos gaminiuose.


Imtis konkrečių priemonių didinant valstybinės maisto kontrolės poveikį viešojo maitinimo įstaigoms.

Valstybinė maisto ir veterinarijos tarnyba 2015 m. lapkričio mėn. paskelbė akciją „STOP bakterijoms“, kurios metu visą lapkričio mėn. planinių patikrinimų metu restoranuose, kavinėse ir užkandinėse vertintos bendroji viešojo maitinimo įmonių darbuotojų asmens higiena ir nuo darbuotojų rankų imti mėginiai. Tirta, ar nėra salmonelių, stafilokokų ir žarnyno bakterijų E.coli.Išleistas lankstinukas „Kaip tinkamai gaminti maistą ir išvengti kryžminės taršos?“.Vykdyta apklausa – apklausti maisto tvarkymo įmonių darbuotojai, kaip jie yra informuoti apie pagrindinius maisto saugos tvarkymo principus.2015 m. sumažėjo pagrįstų skundų dalis dėl kavinių, restoranų ir užkandinių veiklos, sumažėjo padidintos rizikos grupės įmonių dalis.


Siekiant efektyvesnės bankroto administratorių priežiūros, parengti metodikas ir (ar) vadovą, kuriais vadovaujantis būtų atliekami visapusiški administratorių veiklos patikrinimai, leisiantys įsitikinti ar administratoriai tinkamai vykdo teisės aktais jiems priskirtas pareigas ir (ar) atitinka jiems keliamus reikalavimus.

Įmonių bankroto valdymo departamentas prie Ūkio ministerijos

Įmonių bankroto valdymo departamentas 2015-12-29 direktoriaus įsakymu Nr.V-315 „Dėl visapusiškų bankroto administratorių veiklos, administruojant įmonių bankroto procesus, planinių patikrinimų metu tikrintinų pareigų sąrašo patvirtinimo“ patvirtintas visapusiškų bankroto administratorių veiklos, administruojant įmonių bankroto procesus, planinių patikrinimų metu tikrintinų pareigų sąrašas savo turiniu įgyvendinantis rekomendaciją.


Ne rečiau kaip kartą per metus persvarstyti (peržiūrėti) IS saugos dokumentus.

Lietuvos Respublikos vidaus reikalų ministerija

Persvarstyti visų Informatikos ir ryšių departamento tvarkomų informacinių sistemų ir registrų saugos dokumentai. Parengti ir patvirtinti bendri Vidaus reikalų ministerijos valdomų registrų ir valstybės informacinių sistemų, kurių tvarkytojas yra  Informatikos ir ryšių departamentas, duomenų saugos nuostatai (Lietuvos Respublikos vidaus reikalų ministro 2017 m. gruodžio 22 d. įsakymu Nr. 1V-883 „Dėl Kai kurių Lietuvos Respublikos vidaus reikalų ministerijos valdomų registrų ir valstybės informacinių sistemų duomenų saugos nuostatų patvirtinimo“). Parengtas Techninių kibernetinio saugumo reikalavimų įgyvendinimo Vidaus reikalų ministerijos valdomuose ypatingos svarbos informacinėse infrastruktūrose ir valstybės informaciniuose ištekliuose priemonių planas, patvirtintas Lietuvos Respublikos vidaus reikalų ministro 2017 m. rugsėjo 20 d. įsakymu Nr. 1V-650. Parengtas Kibernetinių incidentų valdymo Vidaus reikalų ministerijos valdomose ypatingos svarbos informacinėse infrastruktūrose planas,  patvirtintas Lietuvos Respublikos vidaus reikalų ministro 2017 m. rugsėjo 20 d. įsakymu Nr. 1V-651.  Rekomendacijos būklė - Įgyvendinta.


Peržiūrėti programos vertinimo kriterijų sistemą ir ją patobulinti, kad strateginio tikslo pasiekimui įvertinti naudojamų vertinimo kriterijų rezultatai priklausytų nuo bausmių sistemos įstaigų rezultatų, taip pat, kad vertinimo kriterijai sudarytų sąlygas įvertinti visas vykdomas funkcijas ir programos uždavinių įgyvendinimą. Numatyti ambicingus, pažangą leidžiančius įvertinti kriterijus ir rodiklius.

Lietuvos Respublikos teisingumo ministerija

2017-12-22 Teisingumo ministro įsakymu Nr. 1R-332 patvirtinus Lietuvos Respublikos Teisingumo ministro valdymo sričių 2018-2020 metų strateginį veiklos planą, programos „Bausmių sistema“  vertinimo kriterijų sistema papildyta naujais vertinimo kriterijais, nustatytos ambicingesnės vertinimo kriterijų reikšmės.


Patikslinti vidaus administracinius aktus ir įpareigoti darbuotojus pranešimuose interneto svetainėje visais atvejais tarnybai pateikti nesaugaus produkto vaizdinę medžiagą, nurodyti produkto galiojimo datą (jei ji nustatyta) ir vietas, kur nesaugų produktą galima grąžinti.

2014-12-09 pakeista kokybės sistemos programa SK-1-5 „Informacijos teikimas visuomenės informavimo priemonėms“. Joje nustatyta, kad jei skelbiama informacija susijusi su rinkoje išplatintais nesaugiais maisto produktais ar pašarais, kuriuos galėjo įsigyti vartotojai, tuomet turi būti pateikta:-informacija apie nesaugaus produkto partiją (pvz., tinkamumo vartoti terminas, partijos numeris ir pan.) ir nesaugaus produkto ar jo etiketės nuotrauka;-informacija vartotojui apie galimybę nesaugų produktą grąžinti pardavėjui bei kitas vartotojo teises.


Siekiant užtikrinti paslaugų kokybę ir tinkamai parengti vaikus savarankiškam gyvenimui vaikų globos įstaigų darbuotojams organizuoti mokymus vaikų parengimo savarankiškam gyvenimui klausimais (savarankiškumo vertinimo, individualaus socialinės globos plano parengimo ir įgyvendinimo ir kt.).

Lietuvos Respublikos socialinės apsaugos ir darbo ministerija

Socialinių paslaugų priežiūros departamentas prie Socialinė apsaugos ir darbo ministerijos įgyvendino projektą „Socialinių paslaugų įstaigų darbuotojų kompetencijos ugdymas“, kuris buvo skirtas kelti socialinių paslaugų įstaigų darbuotojų žinių ir gebėjimų lygį, siekiant gerinti socialinių paslaugų kokybę. Projekto metu buvo organizuojami mokymai vaikų globos namų darbuotojams.


Sustiprinti baltyminių mėsos pakaitalų naudojimo kontrolę mėsos perdirbimo įmonėse ir imtis priemonių, kad būtų sustiprinta įmonių vidaus kontrolės sistema šioje srityje.

Atlikta daugiau tikrinimų mėsos perdirbimo įmonėse 2015 m. Per 2015 m. 8 mėnesius 62 mėsos perdirbimo įmonėse atlikti 72 patikrinimai dėl mėsos gaminių atitikties Lietuvos standartui LST 1919:2003/1K:2006 „Mėsos gaminiai“ kokybės rodiklių reikalavimams. 14 proc. (3150 kg) mėsos gaminių neatitiko informacijos vartotojui pateikimo (ženklinimo) teisės aktų reikalavimų.Pagal Lietuvos standarto LST 1919:2003 „Mėsos gaminiai“ reikalavimus, ypač dėl baltyminių mėsos pakaitalų (sojos baltymų) naudojimo mėsos gaminių gamyboje, buvo atrinkti 22 pavadinimų 29 mėsos gaminių patvirtinamieji mėginiai. Iš 3 tirtų mėsos gaminių 2 mėsos gaminiuose drėgmės kiekis viršijo leistiną kiekį, iš 3 tirtų aukščiausios rūšies mėsos gaminių 2 mėsos gaminiuose nustatytas 1,7 proc. ir 2,1 proc. krakmolo, kurio aukščiausios rūšies mėsos gaminiuose neturi būti.Atsižvelgiant į audito rekomendaciją ir šių patikrinimų rezultatus, Tarnyba įsipareigojo mėsos gamybos įmonių planinių ir neplaninių patikrinimų metu sustiprinti mėsos gaminių kokybės rodiklių kontrolę.


Siekiant sudaryti sąlygas išsaugoti nacionalines nykstančias gyvulių veisles, imtis priemonių, užtikrinančių visų į saugomų ūkinių gyvūnų nacionalinių genetinių išteklių veislių sąrašą įtrauktų gyvūnų duomenų rinkimą ir stebėseną.

Lietuvos Respublikos žemės ūkio ministerija

Lietuvos ūkinių gyvūnų genetinių išteklių apsaugos ir koordinavimo centrui  pavesta vykdyti tikslines ekspedicijas siekiant surasti, atpažinti ir įtraukti į katalogą nykstančių gyvūnų veisles, taip pat numatyta teikti veislių apžvalgas ir stebėjimo rezultatų ataskaitas.


Reglamentuoti parinkimo procedūras: nustatyti aiškius šeimos vaikui parinkimo kriterijus (principus), parinkimo etapus ir juose dalyvaujančių subjektų funkcijas.

Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos

Valstybės vaiko teisių apsaugos ir įvaikinimo tarnybos  direktoriaus 2015 m. gruodžio 17 d. įsakymu Nr. BV -80 buvo patvirtintas Įvaikintojų, įrašytų į asmenų, norinčių įvaikinti vaiką, sąrašus, parinkimo siūlomam įvaikinti vaikui tvarkos aprašas, kuriame nustatyti šeimos vaikui parinkimo kriterijai, parinkimo etapai ir juose dalyvaujančių subjektų funkcijos.


Parengti viešinimo gaires ir organizuoti GIMK programos vykdytojams mokymus, susijusius su įvaikinimo viešinimu.

Valstybės vaiko teisių ir įvaikinimo tarnyba prie Socialinės apsaugos ir darbo ministerijos parengė Globos (Rūpybos) ir įvaikinimo viešinimo gaires, kurias gruodžio 15 d. raštu persiuntė vaiko teisių apsaugos skyrių (toliau VTAS) ir Globėjų ir įtėvių mokymo ir konsultavimo programos (toliau GIMK) specialistams.  Tarnyba  2015 m. birželio 30 d. organizavo seminarą „Globos (rūpybos) ir įvaikinimo viešinimas. Ką kalbėti, kad būtume išgirsti“, kurio tikslas buvo suteikti žinių apie tikslingiausias ir efektyviausias globos (rūpybos) šeimoje ir įvaikinimo viešinimo priemones; informacijos rengimo/ teikimo žiniasklaidai rekomendacijas; aptarti savivaldybių VTAS ir GIMK specialistų bei vaikų globos namų  darbuotojų bendradarbiavimo galimybes, siekiant viešinti globą (rūpybą) šeimoje ir įvaikinimą. Seminare dalyvavo 51 VTAS, 19 GIMK ir 36 vaikų globos namų atstovai.


Nustatyti visuomenės sveikatos stiprinimo vertinimo kriterijus ir vykdyti visuomenės sveikatos stiprinimo paslaugų stebėseną (analizę ir vertinimą).

Lietuvos Respublikos sveikatos apsaugos ministerija

Sveikatos apsaugos ministerija, įgyvendindama numatytą rekomendaciją įvykdė: – priemonę (1) parengė ir ministras 20115-11-18 įsakymu Nr. V-1311 patvirtino Savivaldybės vykdomos visuomenės sveikatos priežiūros funkcijų įgyvendinimo ataskaitos formą; – priemonę (2) - Sveikatos mokymo ir ligų prevencijos centras parengė (2015-07-31) , ministerija patalpino savo interneto svetainėje  Savivaldybių vykdomų visuomenės sveikatos priežiūros funkcijų įgyvendinimo 2004 m. suvestinę ataskaitą (http://sam.lrv.lt/lt/veiklos-sritys/visuomenes-sveikatos-prieziura/visuomenes-sveikatos-prieziura-savivaldybese).


Siekiant, kad Prokuratūra gautų informaciją, būtiną sprendimams dėl viešojo intereso gynimo priimti, inicijuoti Lietuvos Respublikos prokuratūros įstatymo pakeitimą, kad valstybės ir savivaldybių institucijos informuotų Prokuratūrą ne tik apie prokuroro reikalavimu priimtą sprendimą, bet ir apie jo įvykdymo rezultatus.

Lietuvos Respublikos Generalinė prokuratūra

1. Generalinė prokuratūra parengė Lietuvos Respublikos prokuratūros įstatymo 19 straipsnio pakeitimo įstatymo projektą ir 2014-11-07 pateikė jį Lietuvos Respublikos Seimo Teisės ir teisėtvarkos komitetui.2. Seimas 2015-06-11 priėmė Lietuvos Respublikos prokuratūros įstatymo Nr. I-599 19 straipsnio pakeitimo įstatymą (įsigaliojo 2015-07-01), kuriuo prokurorams buvo suteikti įgaliojimai reikalauti iš valstybės ar savivaldybių institucijų pateikti prokuratūrai informaciją apie jų priimto sprendimo vykdymo rezultatus per 20 darbo dienų nuo sprendimo priėmimo dienos.


Siekiant didinti Lošimų priežiūros tarnybos vykdomos lošimų ir didžiųjų loterijų organizavimo priežiūros rezultatyvumą, nustatyti didžiųjų loterijų laimėjimų fondų kontrolės priemones, užtikrinančias, kad loterijų organizatoriai sudarytų loterijų taisyklėse nustatyto dydžio laimėjimų fondus.

Viešieji finansai ir oficialioji statistika

Lošimų priežiūros tarnyba prie Lietuvos Respublikos finansų ministerijos

Parengtas ir patvirtintas Lošimo automatų ir didžiųjų loterijų laimėjimų fondų stebėsenos ir kontrolės tvarkos aprašas (Lošimų priežiūros tarnybos direktoriaus 2015-08-26 įsakymas Nr. DI-503, atnaujintas 2015-12-29 įsakymu Nr. DI-719), kuriame reglamentuotos šios tarnybos atliekamos stebėsenos ir kontrolės procedūros, kurių metu pagal loterijų organizatorių atskaitomybės duomenis sutikrinamas  loterijų organizatorių apskaičiuotas didžiųjų loterijų laimėjimų fondo dydis.


Patikslinti socialinių paslaugų srities darbuotojų, teikiančių socialinės priežiūros ir dienos globos paslaugas namuose, darbo normatyvus, kurie užtikrintų socialinių paslaugų poreikį atitinkantį darbuotojų skaičių savivaldybėse, sudarytų prielaidas teikti psichologinę pagalbą senyvo amžiaus asmenims namuose.

Socialinės apsaugos ir darbo ministerija 2015-12-17 įsakymu Nr. A1-767 patvirtino Socialinę globą teikiančių darbuotojų darbo laiko sąnaudų normatyvų, patvirtintų 2006-11-30 įsakymu Nr. A1-317 pakeitimus. Ministerija savivaldybėms 2015-08-04 raštu Nr. (19.6-33)SD-4928 pateikė Pagalbos į namus paslaugų organizavimo ir teikimo rekomendacijas savivaldybėms. Paskelbtos interneto puslapyje www.socmin.lt


Siekiant, kad savivaldybių vykdomų funkcijų finansavimo sistema motyvuotų savivaldybes veikti efektyviau ir siekti geresnių rezultatų, peržiūrėti esamą finansavimo sistemą ir įvertinti galimas funkcijų vykdymo finansavimo alternatyvas, galinčias duoti geriausią poveikį jų vykdymui.

Rekomendaciją laikome neįgyvendinta, kadangi nėra peržiūrėta finansavimo sistema. Įgyvendinant 2021–2030 metų nacionalinio pažangos plano 8.4 pažangos uždavinį, numatyta atlikti savivaldybių funkcijų priskyrimo savarankiškosioms ar valstybinėms (valstybės perduotoms savivaldybėms) funkcijoms vertinimą iki 2030 m. Atlikus funkcijų peržiūrą numatoma peržiūrėti finansavimo modelį. Problemai išspręsti reikalingų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Siekiant didinti Lošimų priežiūros tarnybos vykdomos lošimų ir didžiųjų loterijų organizavimo priežiūros rezultatyvumą, nustatyti labdaros arba paramos skyrimo pagal Loterijų įstatymą kontrolės priemones, užtikrinančias, kad loterijų organizatorių labdara arba parama būtų nustatyto dydžio ir skiriama laiku.

Lošimų priežiūros tarnyba parengė ir patvirtino Labdaros arba paramos skyrimo stebėsenos ir kontrolės tvarkos aprašą (šios tarnybos direktoriaus 2015-12-29 įsakymas Nr. V-49), kuriuo vadovaujantis atliekama loterijų organizatorių  labdarai ar paramai skiriamų lėšų atitikimo teisės aktų reikalavimams vertinimo procedūra: vertinama, ar loterijų organizatorius, skirdamas labdarą ar paramą už kiekvieną ketvirtį, sumokėjo (skyrė) 8 proc. nominalios išplatintų bilietų vertės labdarai ar paramai. Lošimų priežiūros tarnybos direktoriaus 2015-12-29 įsakymu Nr. DI-718 pakeistos Didžiųjų loterijų ataskaitų pildymo taisyklės (patvirtintos šios tarnybos direktoriaus 2012-03-12 įsakymu Nr. DI-8). Jose numatyta prievolė loterijų organizatoriams tarp kitų teikiamų ataskaitų rūšių teikti ketvirčio labdaros ir paramos skyrimo ataskaitą šiai tarnybai. Ataskaitoje turi būti nurodyta apskaičiuota labdaros ir paramos suma bei labdaros ir paramos suteikimo data.


Siekiant didinti Lošimų priežiūros tarnybos vykdomos lošimų ir didžiųjų loterijų organizavimo priežiūros rezultatyvumą, nustatyti visų prižiūrimų ūkio subjektų rizikos vertinimą, planuojant tikrinimus atsižvelgti į neplaninių tikrinimų metu nustatytų pažeidimų pobūdį.

Lošimų priežiūros tarnybos direktoriaus 2015-12-08 įsakymu Nr. V-41 pakeista Prižiūrimų ūkio subjektų rizikos vertinimo ir valdymo metodika (patvirtinta šios  tarnybos direktoriaus 2013-06-14 įsakymu Nr. V-24, atnaujinta 2017-11-23 įsakymu Nr. V-23), kuri numato laiku identifikuoti didžiausias ūkio subjektų rizikas  azartinių lošimų ir loterijų srityje pagal nustatytus rizikos kriterijus. Metodika numato, kad lošimus ir loterijas organizuojančių ūkio subjektų planinių tikrinimų priežastis ir tikslas nustatomi, atsižvelgiant į neplaninių tikrinimų metu nustatytus azartinių lošimų ar didžiųjų loterijų organizavimo tvarkos pažeidimus.


Siekiant efektyviau organizuoti ūkinių gyvūnų produktyvumo kontrolę, numatyti ir įgyvendinti priemones, skatinančias ūkio subjektus vykdyti produktyvumo kontrolę, sukurti mokymo sistemą ir vykdyti reguliarius mokymus ūkio subjektams dėl pieninių galvijų produktyvumo kontrolės B ir C metodo taikymo.

Žemės ūkio ministerija 2015 m. liepos 7 d. įsakymu Nr. 3D-577 pakeitė Pieninių gyvulių produktyvumo kontrolės organizavimo taisykles, 4.1 papunkčiu pavesdama UAB „Gyvulių produktyvumo kontrolė“  organizuoti ir vykdyti mokymų kursus bei išduoti kursų baigimo pažymėjimus gyvulių augintojams, pageidaujantiems vykdyti produktyvumo kontrolę B ir C metodais. UAB „Gyvulių produktyvumo kontrolė“ 2015 m. spalio 1 d. raštu Nr. IDV-400 (7.1) informavo ministeriją, kad  ši tvarka patvirtinta bendrovės direktoriaus 2015 m. rugsėjo 30 d. įsakymu Nr. 4TV-160 „Dėl gyvulių produktyvumo kontrolės, vykdomos B arba C kontrolės metodu, mokymų kursų baigimo pažymėjimo formos tvirtinimo“.


Siekiant išvengti skirtingų konkurencijos sąlygų, pašalinti kliūtis restruktūrizuojamoms įmonėms dalyvauti viešuosiuose pirkimuose ir nustatyti, kad valstybės institucijų teikiamose pažymose dėl mokestinių įsipareigojimų vykdymo būtų nurodoma, kad restruktūrizuojama įmonė neturi mokestinės nepriemokos, jeigu ji privalomąsias įmokas moka restruktūrizavimo plane nustatytais terminais (3.3 išvada).

Valstybinė mokesčių inspekcija prie Lietuvos Respublikos finansų ministerijos

Valstybinės mokesčių inspekcijos prie Finansų ministerijos viršininko 2015-12-31 įsakymu Nr. VA-126 pakeistos Mokesčių mokėtojų skolingumo nustatymo taisykles, kurių 11 p. nustatyta, kad mokestinėms prievolių ir/ar baudų nepriemokoms, kurių mokėjimo terminas atidedamas/išdėstomas, priskiriama: 1. mokestinės nepriemokos sumokėjimas atidėtas/išdėstytas pagal mokestinės paskolos sutartis, išskyrus atvejus, kai įmonei iškelta bankroto byla; 2. mokestinės nepriemokos sumokėjimo terminas atidėtas/išdėstytas pagal pasirašytą privatizavimo sutartį; 3. mokestinės nepriemokos sumokėjimo terminas atidėtas/išdėstytas pagal teismo patvirtintą restruktūrizavimo planą. Taip sudarytos sąlygos restruktūrizuojamoms įmonėms dalyvauti viešajame pirkime pagal VMI teikiamas pažymas perkančiosioms organizacijoms apie įsipareigojimų, susijusių su mokesčių mokėjimų įvykdymu, atsižvelgiant į Viešųjų pirkimų įstatyme įtvirtintas sąlygas dėl tokių įmonių dalyvavimo viešuosiuose pirkimuose.


Patikslinti pirkimo vertės apskaičiavimo, įsigyjant bankų ir investavimo paslaugas, reglamentavimą, įtraukiant atvejus, kai, įsigijusi tokias paslaugas, įmonė gauna pajamų.

Viešųjų pirkimų tarnybos direktoriaus 2015-12-31 įsakymu Nr. 1S-214 patvirtintos Terminuotų indėlių ir indėlių iki pareikalavimo paslaugų viešojo pirkimo rekomendacijos, kuriose nurodoma, kaip apskaičiuojama pirkimo vertė, kai perkamos banko indėlio sutarties sudarymo paslaugos.


Siekiant, kad vaikui būtų parenkama jo poreikius geriausiai atitinkanti galimų įvaikintojų šeima, o VTAS ir GIMK programą vykdantiems specialistams būtų aišku, kaip vertinti galimų įvaikintojų tinkamumą, nustatyti šeimos pajamų pakankamumo ir turtinės padėties vertinimo kriterijus, atsižvelgiant į galimo įvaikintojo (-ųjų) turimus finansinius įsipareigojimus.

Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos parengė ir 2016 m. vasario mėnesį savivaldybių administracijoms pateikė Rekomendacijas dėl artimų giminaičių galimybės tapti vaiko globėjais (rūpintojais) įvertinimo, kuriose pateikiami šeimos pajamų pakankamumo ir turtinės padėties vertinimo kriterijai, atsižvelgiant į galimo įvaikintojo (-ojų) turimus finansinius įsipareigojimus


Siekiant užtikrinti reikiamos pagalbos suteikimą prekybos žmonėmis aukoms: reglamentuoti, kaip turi būti įvertintas ir fiksuojamas pagalbos prekybos žmonėmis aukoms poreikis ir nustatyti, kokiais atvejais asmenims, esantiems rizikos grupėse nukentėti nuo prekybos žmonėmis nusikaltimų, ir kokia pagalba turi būti suteikiama.

Socialinės apsaugos ir darbo ministro 2016-01-22 įsakymu Nr. A1-38 patvirtinti Projektų, skirtų socialinei pagalbai asmenims, nukentėjusiems ir galėjusiems nukentėti nuo prekybos žmonėmis, teikti, atrankos konkurso organizavimo 2016–2018 metais nuostatai. Jų 6, 41 ir 50 p. nustatyta, kad:1) Projekto tikslinės grupės:a) asmuo, galėjęs nukentėti nuo prekybos žmonėmis – fizinis asmuo, apie kurį gauta informacija (kreipėsi pats asmuo, pranešė kiti asmenys, įstaigos ar organizacijos), kad jo atžvilgiu galėjo būti padaryta prekybos žmonėmis nusikalstama veika, neatsižvelgiant į šio asmens norą bendradarbiauti su teisėsauga;b) prekybos žmonėmis auka – fizinis asmuo, kurio atžvilgiu buvo padaryta prekybos žmonėmis nusikalstama veika Lietuvoje ar užsienyje, nepriklausomai nuo šio asmens noro būti pripažintam nukentėjusiuoju;c) asmuo, nukentėjęs nuo prekybos žmonėmis, – ikiteisminio tyrimo pareigūno, prokuroro nutarimu ar teismo nutartimi nukentėjusiuoju pripažintas fizinis asmuo, kuriam prekybos žmonėmis nusikalstama veika padarė fizinės, turtinės ar moralinės žalos;2) tinkamomis finansuoti laikomos projekto išlaidos, susijusios su:a) socialinių paslaugų teikimu ar organizavimu (konsultavimas, tarpininkavimas maitinimo organizavimas, aprūpinimas būtiniausiais drabužiais ir avalyne, transporto organizavimas, sociokultūrinės bei asmens higienos ir priežiūros paslaugos ir kt.) tikslinių grupių asmenims, jų laikinu apgyvendinimu;b) prevencine veikla (darbas su socialinės rizikos grupėmis (vaikais, gyvenančiais vaikų globos institucijose, jaunimu, priklausomybių turinčiais asmenimis, socialinės rizikos šeimomis ir jose augančiais vaikais ir pan.), visuomenės informavimas ir švietimas);3) pareiškėjai, teikdami ar organizuodami socialinę pagalbą tikslinių grupių asmenims, privalo: a) nustatyti tikslinių grupių asmenų pagalbos poreikius – užpildyti pagalbos poreikio vertinimo formą;b) sudaryti socialinės pagalbos planą pagal patvirtintą jo formą ir fiksuoti pagalbos turinį, teikimo terminus, teikėjus ir pasiektus rezultatus.


Siekiant užtikrinti reikiamos pagalbos suteikimą prekybos žmonėmis aukoms: nustatyti socialinės pagalbos suteikimo prekybos žmonėmis aukoms efektyvumo vertinimo kriterijus ir organizuoti vertinimo atlikimą.

Socialinės apsaugos ir darbo ministro 2016-01-22 įsakymu Nr. A1-38 patvirtinti Projektų, skirtų socialinei pagalbai asmenims, nukentėjusiems ir galėjusiems nukentėti nuo prekybos žmonėmis, teikti, atrankos konkurso organizavimo 2016–2018 metais nuostatai. Jų 28, 55 ir 57 p. nustatyta, kad:1) vienas iš projektų atrankos kriterijų – numatomi rezultatai pagal pareiškėjų planuojamų efektyvumo vertinimo kriterijų reikšmes;2) Socialinių paslaugų priežiūros departamentas prie Socialinės apsaugos ir darbo ministerijos: 2.1) kas ketvirtį Socialinės apsaugos ir darbo ministerijai pateikia ketvirčio projektų veiklos ataskaitas, projektų įgyvendinimo vertinimus, išvadas ir pasiūlymus, ir metines veiklos ataskaitas;2.2) metinėje projektų veiklos ataskaitoje pateikia išvadas pagal sutartyse numatytus šiuos efektyvumo vertinimo kriterijus: a) tikslinių grupių asmenų, kuriems buvo suteikta ar organizuota socialinė pagalba įgyvendinant projektą, procentas nuo visų, kurie kreipėsi pagalbos; b) asmenų, kuriems suteikta ar organizuota visa reikalinga socialinė pagalba pagal nustatytą asmens socialinės pagalbos poreikį, procentas nuo visų pagalbą gavusių tikslinių grupių asmenų;c) asmenų, bendradarbiavusių su teisėsaugos institucijomis, procentas nuo visų pagalbą gavusių tikslinių grupių asmenų;d) asmenų, integruotų į visuomenę ir darbo rinką (atkurtas socialinis gyvenimas, santykiai su šeima, mokosi arba įsidarbinę), procentas nuo visų pagalbą gavusių tikslinių grupių asmenų.


Siekiant užtikrinti valdomų informacinių išteklių saugą: periodiškai organizuoti darbuotojų mokymus duomenų tvarkymo teisėtumo ir informacijos saugos klausimais.

Policijos departamentas prie Lietuvos Respublikos vidaus reikalų ministerijos

Parengtas ir 2016 m. vasario 22 d. Lietuvos policijos generalinio komisaro įsakymu Nr. 5-V-152 patvirtintas Policijos sistemos darbuotojų kvalifikacijos tobulinimo Lietuvos policijos mokykloje 2016 m. planas. Į planą įtraukti mokymai „Policijos įstaigų darbuotojų duomenų  tvarkymo teisėtumas ir informacijos sauga“.


Siekiant efektyviau organizuoti ūkinių gyvūnų produktyvumo kontrolę, diferencijuoti produktyvumo kontrolės įkainius, atsižvelgiant į ūkio, turinčio bandų valdymo sistemą, galimybę produktyvumo kontrolės duomenis perduoti į veislininkystės informacines sistemas automatiniu būdu.

Parengtos naujos redakcijos Pagalbos veislininkystei taisyklės 2016 metams, patvirtintos žemės ūkio ministro 2015 m. gruodžio 30 d. įsakymu Nr. 3D-960 „Dėl Pagalbos veislininkystei taisyklių patvirtinimo“ (toliau-Taisyklės). Gyvulių  produktyvumo kontrolės įkainiai Taisyklėse  diferencijuoti pagal tai, ar ūkyje yra įdiegta bandos valdymo sistema, leidžianti identifikuoti pieno mėginius nenaudojant brūkšninių kodų ir sudaranti galimybę produktyvumo kontrolės duomenis perduoti į veislininkystės informacines sistemas automatiniu būdu. Taisyklėse  pateikti įkainiai  nustatyti  Lietuvos agrarinės ekonomikos instituto.


Plėtoti visuomenės sveikatos ir asmens sveikatos priežiūros specialistų ir įstaigų bendradarbiavimą ir parengti bei vykdyti visuomenės sveikatos ir asmens sveikatos paslaugų integravimo priemones.

Sveikatos apsaugos ministerija parengė priemones, kuriomis sudaromos sąlygos vykdyti visuomenės sveikatos ir asmens sveikatos paslaugų integravimą: nustatyta  cukrinio diabeto rizikos grupės asmenų sveikatos stiprinimo tvarka.Ministerijos duomenimis 2015 m. Širdies ir kraujagyslių ligų ir cukrinio diabeto rizikos grupių asmenų sveikatos stiprinimo programą baigusių 397 rizikos grupės asmenų sveikatos būklės rodikliai pagerėjo vidutiniškai 68 proc. asmenų. 2016 m. Širdies ir kraujagyslių ligų rizikos grupės asmenų sveikatos stiprinimo tvarkos aprašo įgyvendinimo ataskaita bus parengta vadovaujantis minėto aprašo nuostatomis ir pateikta Sveikatos apsaugos ministerijai iki 2017 m. vasario 15 d.


Siekiant, kad visiems smurtą artimoje aplinkoje patyrusiems asmenims nedelsiant po smurto įvykio būtų suteikta pagalba, tobulinti pagalbos organizavimo sistemą taip, kad: (...) būtų užtikrinta, jog specializuotos pagalbos centrai, gavę iš policijos pranešimus apie smurto įvykį, ne vėliau kaip kitą darbo dieną susisiektų su smurtą patyrusiais asmenimis.

Planuotos rekomendacijos įgyvendinimo priemonės iš esmės yra įvykdytos.2016 m. su specializuotos pagalbos centrais sudarytose valstybės biudžeto lėšų naudojimo sutartyse (4.2 p.) numatyta, kad Socialinių paslaugų priežiūros departamentas prie Socialinės apsaugos ir darbo ministerijos turi teisę sustabdyti sutarties vykdymą, kol išnyks netinkamo įsipareigojimų vykdymo aplinkybės. Jei specializuotos pagalbos centras nustatytu terminu pažeidimų nepašalina, Socialinių paslaugų priežiūros departamentas turi teisę vienašališkai nutraukti sutartį arba jos nepratęsti kitam laikotarpiui.


Siekiant užtikrinti valdomų informacinių išteklių saugą: suderinti atsarginių duomenų kopijų saugojimo bei duomenų atkūrimo tvarką ir planus su Vidaus reikalų ministerija, atsižvelgiant į Valstybės informacinių išteklių infrastruktūros konsolidavimo darbų sąrašą.

Lietuvos policijos generalinio komisaro 2016 m. balandžio 7 d. įsakymu Nr. 5-V-308 patvirtino Policijos elektroninės informacijos atsarginių kopijų darymo, saugojimo ir atkūrimo tvarkos aprašą, kurį suderino su Informatikos ir ryšių departamentu prie Vidaus reikalų ministerijos 2016 m. kovo 17 d. raštu Nr. 9R-667.


Siekiant užtikrinti valdomų informacinių išteklių saugą: tobulinti rizikos valdymo procesą, laikytis departamento galimų grėsmių ir rizikų policijos IS analizavimo, stebėjimo ir vertinimo procedūrų aprašo ir užtikrinti nustatytos rizikos mažinimo priemonių įgyvendinimą.

2016 m. sausio 11 d. Informacinių technologijų koordinavimo grupės posėdyje apsvarstyta 2015 m. rizikos vertinimo ataskaita. 2016 m. balandžio 6 d. Lietuvos policijos generalinio komisaro įsakymu Nr. 5-V-302 „Dėl informacinių išteklių saugos rizikų ir grėsmių mažinimo“ patvirtintas Informacinių išteklių saugos rizikų ir grėsmių mažinimo planas.


Siekiant užtikrinti valdomų informacinių išteklių saugą: pranešti Valstybinei duomenų apsaugos inspekcijai apie departamento valdomuose informaciniuose ištekliuose automatiniu būdu tvarkomus asmens duomenis ir jų tvarkymo tikslus, kad būtų atnaujinta Asmens duomenų valdytojų registre esanti informacija.

2016 m. balandžio 15 d. raštu Nr. 5-S-3405 pranešta Valstybinei duomenų apsaugos inspekcijai apie Policijos departamento valdomose informacinėse sistemose ir registruose tvarkomus asmens duomenis.


Siekiant skatinti kryptingą veislininkystės plėtrą, kuri užtikrintų veiksmingą Lietuvos ūkinių gyvūnų veislių gerinimą ir jų genofondo išsaugojimą, rengiant ateinančio laikotarpio ūkinių gyvūnų veislininkystės plėtros ir Lietuvos ūkinių gyvūnų genetinių išteklių išsaugojimo planavimo dokumentus, įvertinti esamą situaciją pagal veislininkystės stebėsenos rezultatus, šios stebėsenos pagrindu nustatyti aiškius plėtros tikslus, uždavinius ir jiems pasiekti pakankamas, į rezultatą orientuotas priemones, nurodyti konkrečias iš valstybės biudžeto remiamas priemones, aiškius pamatuojamus vertinimo kriterijus (pradines ir planuojamas jų reikšmes), paskirti konkrečių priemonių atsakingus vykdytojus.

Atsižvelgiant į pateiktas rekomendacijas pakeista Lietuvos ūkinių gyvūnų genetinių išteklių išsaugojimo programa (Žemės ūkio ministerijos 2015-12-11 įsakymo Nr. 3D-920 redakcija) ir parengta Ūkinių gyvūnų veislininkystės plėtojimo ir rėmimo 2016–2020 m. programa (Žemės ūkio ministerijos 2016 -05-04 įsakymas Nr. 3D-281).


Siekiant, kad prekybos žmonėmis aukos būtų identifikuotos ankstyvame laikotarpyje ir aukoms būtų suteikiama išsami informacija apie galimybę gauti kompleksinę pagalbą: nustatyti, kokia tvarka institucijos, identifikavusios prekybos žmonėmis auką, turėtų informuoti pagalbą teikiančias ir/ar kitas organizacijas ir kokią informaciją jos turi pateikti nukentėjusiajam.

Generalinio prokuroro, vidaus reikalų ministro ir socialinės apsaugos ir darbo ministro 2015-12-17 įsakymu Nr. I-327/1V-1015/A1-758 patvirtintos Prekybos žmonėmis aukų nustatymo, ikiteisminio tyrimo ir tarpinstitucinio bendradarbiavimo rekomendacijos. Jų 37.2 ir 39 p. numato, kad:1) nustatęs galimą prekybos žmonėmis auką, prokuroras informuoja nevyriausybinę organizaciją, teikiančią pagalbą tokiems asmenims, užpildo pranešimą apie nukentėjusį nuo prekybos žmonėmis asmenį ir, jei nukentėjo vaikas, informuoja vaiko teisių apsaugos skyrių;2) atsakingos institucijos, įstaigos ir organizacijos darbuotojas per pirmą pokalbį informuoja prekybos žmonėmis auką apie Lietuvos Respublikos teisės aktų jai suteikiamas teises, įskaitant teisę į pagalbą nevyriausybinėje organizacijoje, teikiančioje pagalbą nukentėjusiems nuo prekybos žmonėmis asmenims, ir teisę į smurtiniais nusikaltimais padarytos turtinės ir (ar) neturtinės žalos kompensavimą, ikiteisminio tyrimo įstaigos pareigūnas ir prokuroras taip pat informuoja apie baudžiamąjį procesą ir nukentėjusiojo teises ir pareigas.


Siekiant skatinti kryptingą veislininkystės plėtrą, kuri užtikrintų veiksmingą Lietuvos ūkinių gyvūnų veislių gerinimą ir jų genofondo išsaugojimą, iš valstybės biudžeto remiamų veislininkystės programų ar planų priemones ir vertinimo kriterijų reikšmes įtraukti į ministerijos strateginius veiklos planus.

Žemės ūkio ministerijos 2016-2018 metų strateginis veiklos planas (Žemės ūkio ministerijos 2016-03-15 įsakymo Nr.3D-972 redakcija) patikslintas papildant pagrindiniais vertinimo kriterijais, susijusiais su Ūkinių gyvūnų veislininkystės plėtojimo ir rėmimo 2016–2020 m. programa.


Siekiant, kad savivaldybių vykdomų funkcijų sistema užtikrintų efektyvų ir rezultatyvų jų vykdymą, peržiūrėti savivaldybių vykdomų funkcijų sistemą ir įvertinti, kokias funkcijas gali geriausiai vykdyti centrinė valdžia ir vietos savivalda ir priimti sprendimus, reikalingus pokyčiams įgyvendinti.

Įgyvendinant rekomendaciją savivaldybių vykdomų funkcijų peržiūra įtraukta į 2021–2030 metų nacionalinės pažangos programą, numatyti terminai, rodiklis. Taip pat, 2024-11-18 vidaus reikalų ministro įsakymu Nr. 1V-680 patvirtintas Savivaldybių funkcijų priskyrimo savarankiškosioms ar valstybinėms (valstybės perduotoms savivaldybėms) funkcijoms vertinimo tvarkos aprašas, kuriuo vadovaujantis rekomenduojama savivaldybių atliekamų savarankiškųjų ir valstybinių (valstybės perduotų savivaldybėms) funkcijų vertinimus atlikti iki 2030 m.Rekomendaciją laikome iš dalies įgyvendinta, kadangi nėra atlikta savivaldybių funkcijų peržiūra. Pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką


Siekiant kuo efektyviau vykdyti elektroninės prekybos internetu kontrolę bei užkardyti su elektronine prekyba susijusias nusikalstamas veikas, įgyvendinti tarpinstitucinio bendradarbiavimo stiprinimo priemones, pasiūlytas vykdant Oficialiai neapskaitomos ekonomikos reiškinių kontrolės 2012 m. priemonių planą, patvirtintą Vyriausybės nutarimu sudarytos Komisijos valstybės ekonominės bei finansinės kontrolės ir teisėsaugos institucijų bendradarbiavimui koordinuoti.

Valstybės ekonominės bei finansinės kontrolės ir teisėsaugos institucijų bendradarbiavimo koordinavimo komisijos 2016 m. kovo 17 d. protokoliniu sprendimu Nr. 1 patvirtintos Šešėlinės ekonomikos užkardymo 2016–2017 metų priemonės. Įgyvendinant plane iškeltą 2 uždavinį „Mažinti pajamų neapskaitymo mastą ir užtikrinti mokesčių sumokėjimą“ viena iš numatytų priemonių uždaviniui įgyvendinti yra „2.2. institucijoms pagal kompetenciją įgyvendinti prekybos skaitmeninėje erdvėje kontrolės ir nusikalstamų veikų užkardymo bei nustatymo priemones“, už kurios vykdymą atsakingi Valstybinė mokesčių inspekcija, Muitinės departamentas, Policijos departamentas, Finansinių nusikaltimų tyrimo tarnyba.Efektyvesnės elektroninės prekybos internetu kontrolės Valstybinė mokesčių inspekcija siekia ir kitomis priemonėmis: Valstybinės mokesčių inspekcijos konsoliduotame mokesčių mokėtojų mokestinių prievolių vykdymo ir mokesčių surinkimo užtikrinimo 2016–2017 metų priemonių plane vykdoma priemonė – vykdyti tikslines prekybos skaitmeninėje erdvėje kontrolės priemones, didžiausią dėmesį skiriant šioms sritims: mokėjimų tarpininkai; partnerinis marketingas; nuotolinė prekyba ir paslaugų įsigijimas iš užsienio; prekyba socialiniuose tinklalapiuose. Be to, Valstybinės mokesčių inspekcijos viršininko 2016-02-26 įsakymu Nr. V-98 „Dėl darbo grupės sudarymo” sudaryta darbo grupė, siekiant užtikrinti efektyvų mokesčių mokėtojų mokestinių prievolių vykdymą elektroninės prekybos srityje.


Savivaldybių ir šalies mastu vykdomos stebėsenos rezultatus nustatytu periodiškumu skelbti viešai.

Suvestinė savivaldybių visuomenės sveikatos stebėsenos 2015 m. ataskaita paskelbta Higienos instituto interneto svetainėje.Ataskaitoje apibendrinti visų 60 savivaldybių visuomenės sveikatos stebėsenos ataskaitų duomenys.


Siekiant tinkamai organizuoti pareigūnų sveikatos priežiūrą ir užtikrinti efektyvų šiam tikslui skirtų valstybės biudžeto lėšų panaudojimą, rekomenduojame įgyvendinant Vidaus tarnybos statuto nuostatas, parengti ir, suderinus su Finansų ir Sveikatos apsaugos ministerijomis, patvirtinti pareigūnų reabilitacijos, kai ji apmokama iš dalies ar neapmokama iš Privalomojo sveikatos draudimo fondo biudžeto, tvarką.

Lietuvos Respublikos vidaus reikalų ministro 2015 m. rugsėjo 30 d. įsakymu Nr. 1V-762, suderinus su Sveikatos apsaugos ir Finansų ministerijomis, patvirtintas Vidaus tarnybos sistemos pareigūnų medicininės reabilitacijos, prevencinės medicininės ir psichologinės reabilitacijos, sveikatos grąžinamojo, antirecidyvinio gydymo, kai tai iš dalies apmokama arba neapmokama iš Privalomojo sveikatos draudimo fondo biudžeto, tvarkos aprašas.


Siekiant tinkamai organizuoti pareigūnų sveikatos priežiūrą ir užtikrinti efektyvų šiam tikslui skirtų valstybės biudžeto lėšų panaudojimą, rekomenduojame numatyti papildomas kontrolės priemones, užtikrinančias pagrįstą valstybės biudžeto lėšų naudojimą teikiant pareigūnų sveikatos priežiūros paslaugas.

Lietuvos Respublikos vidaus reikalų ministro 2015 m. sausio 26 d. įsakymu Nr. 1V-47 patvirtintas „Valstybės biudžeto lėšų, skirtų pareigūnų sveikatos priežiūrai, naudojimo pagrįstumo kontrolės vykdymo tvarkos aprašas“ (patikslinta 2015-10-14 įsakymu Nr. 1V-811). Vidaus reikalų ministerijos Vidaus audito skyrius, sudarydamas 2016 m. skyriaus veiklos planą (patvirtintas 2016-03-17 įsakymu Nr. 23 VN-2) įtraukė teminį veiklos auditą „Lėšų, skirtų pareigūnų sveikatos priežiūrai, naudojimas“.


Siekiant išvengti rizikų, susijusių su įvykdytų saugomų teritorijų priežiūros darbų rezultatų išsaugojimu ar su kliūtimis naudoti sukurtą saugomų teritorijų infrastruktūrą, parengti ir patvirtinti tvarką (ar rekomendacijas), kokiais atvejais ir kokiais dokumentais saugomų teritorijų direkcijos turėtų sureguliuoti privačios žemės naudojimo teisinius santykius su šios žemės savininkais ar valdytojais.

Lietuvos Respublikos aplinkos ministerija

Parengtos rekomendacijos ir išaiškinimas 2016-05-23 paskelbti Aplinkos ministerijos interneto svetainėje. Numatyta, kokiais atvejais ir kokiais dokumentais galėtų būti sureguliuoti privačios žemės naudojimo ar priežiūros teisiniai santykiai su šios žemės savininkais ar valdytojais. Rekomendacijos skirtos saugomų teritorijų apsaugą ir priežiūrą organizuojančioms ir vykdančioms institucijoms.


Nustatyti privalomus mokymus vaiką norintiems globoti artimiems giminaičiams ir parengti jiems pritaikytą (supaprastintą) mokymų modulį.

Vaiko globos organizavimo nuostatai pakeisti ir juose įtvirtinta nuostata, kad atestuoti socialiniai  darbuotojai turi parengti išvadą dėl vaiko artimųjų giminaičių, norinčių tapti vaiko globėjais (rūpintojais). Ši išvada bus rengiama tik vaiko artimiesiems giminaičiams išklausius jiems skirtus supaprastintus  mokymus. Atsižvelgus į tai, vaiko artimieji giminaičiai privalės išklausyti supaprastintus mokymus, kuriems pritaikyta (supaprastinta) programa yra parengta.


Atlikti išnuomotos valstybinės žemės sklype „X“ savivaldybėje,  esančio katilinės pastato eksploatavimo pagal paskirtį patikrinimą ir imtis priemonių dėl nuomos sutarties nutraukimo.

Nacionalinė žemės tarnyba prie Žemės ūkio ministerijos

Nacionalinė žemės tarnyba atlikusi patikrinimą įpareigojo nuomininką imtis veiksmų ir naudoti žemės sklypą pagal pagrindinę žemės naudojimo paskirtį. Nuomininkas 2016 m. sudarė sutartį dėl rekreacinės paskirties pastato architektūrinės ir sklypo dalies interjero koncepcijos projekto paruošimo. Be to, 2018-04-10 nuomininkas gavo statybos leidimą rekonstruoti šiame žemės sklype esančius statinius.


Siekiant užtikrinti valdomų informacinių išteklių saugą: atnaujinti departamento IS veiklos tęstinumo valdymo planą ir jį išbandyti.

Policijos departamentas išbandė informacinių sistemų ir registrų veiklos tęstinumo valdymo planą ir  pateikė 2016-07-04 tarnybinį pranešimą Nr. 5-PR2-1507 su veiklos tęstinumo valdymo plano išbandymo ataskaita. Išbandant planą esminių trūkumų nerasta, išskyrus tai, kad veiklos atkūrimo detaliajame plane (Plano 2priedas), trūksta galimų situacijų. Tačiauplano keitimas įmanomas tik po to, kai bus pasirašytas paslaugų lygio susitarimas (angl.Service Level Agreement) tarp Policijos departamento ir Informatikos ir ryšių departamento,kuriame bus aiškiai aprašytos Informatikos ir ryšių departamento pareigos ir atsakomybės.


Siekiant tinkamai organizuoti pareigūnų sveikatos priežiūrą ir užtikrinti efektyvų šiam tikslui skirtų valstybės biudžeto lėšų panaudojimą, rekomenduojame patikslinti vidaus reikalų ministro 2006 m. lapkričio 7 d. įsakymą Nr. 1V-425 „Dėl papildomai per programas iš valstybės biudžeto remiamos vidaus tarnybos sistemos pareigūnų sveikatos priežiūros masto patvirtinimo“, kad būtų aiškiai nustatyta, kokios sveikatos priežiūros paslaugos ir kokiais atvejais turi būti papildomai remiamos valstybės biudžeto lėšomis.

Lietuvos Respublikos vidaus reikalų ministras 2015-09-25 įsakymu Nr. 1V-743 patikslino papildomai per programas iš valstybės biudžeto remiamos vidaus tarnybos sistemos pareigūnų sveikatos priežiūros mastą. Šiame teisės akte pateikiamas ne visų pareigūnų sveikatos priežiūros paslaugų sąrašas, tačiau nurodomi kriterijai, kuriais apibrėžiamos pareigūnų sveikatos priežiūros paslaugų teikimo sąlygos bei pateikiamos nuorodos į asmens sveikatos priežiūros įstaigų, kurių steigėja Vidaus reikalų ministerija, patvirtintas tvarkas, reglamentuojančias šių paslaugų teikimą. Įsakymas suderintas su Sveikatos apsaugos ministerija.


Įvertinus tai, kad pagal Sveikatos priežiūros įstaigų įstatymą Sveikatos apsaugos ministerija turi nustatyti Lietuvos nacionalinės sveikatos sistemos įstaigų teikiamų paslaugų kainas, rekomenduojame patvirtinti privalomų periodinių profilaktinių pareigūnų sveikatos patikrinimų kainas.

Sveikatos apsaugos ministerija informavo, kad pagal LR vidaus reikalų ministerijos Medicinos centro parengtus vidaus tarnybos sistemos pareigūnų profilaktinių sveikatos patikrinimų kainų apskaičiavimo technologinius aprašymus, atitinkančius vidaus tarnybos sistemos pareigūnų profilaktinių sveikatos patikrinimų reikalavimus, patvirtino šių patikrinimų kainas (LR sveikatos apsaugos ministro 2015-12-23 įsakymas Nr. V-1500 „Dėl Lietuvos Respublikos sveikatos apsaugos ministro 2000 m. gegužės 31 d. įsakymo Nr. 301 „Dėl profilaktinių sveikatos tikrinimų sveikatos priežiūros įstaigose“ pakeitimo“).


Parengti Lietuvos nacionalinę visuomenės sveikatos priežiūros strategiją, joje suformuluoti konkrečius visuomenės sveikatos stiprinimo uždavinius, kuriuos įgyvendintų savivaldybių institucijos, koordinuoti jų įgyvendinimą.

Lietuvos Respublikos Vyriausybės 2015-12-09 nutarimu Nr. 1291 patvirtinta Nacionalinė visuomenės sveikatos priežiūros 2016–2023 m. plėtros programa įgyvendina Lietuvos sveikatos 2014–2025 m. strategijoje nustatytus visuomenės sveikatos priežiūros tikslus ir uždavinius. Numatyti konkretūs tikslai, uždaviniai ir kryptys, ką įgyvendinant (programos 19 p.) dalyvauja savivaldybės. Savivaldybės, pagal  Vietos savivaldos įstatymo 10-3 str. 2 dalies nuostatas ir vykdydamos Nacionalinės programos 20 p. įtvirtintą nuostatą savo strateginio planavimo dokumentuose numato konkrečias priemones, lėšų poreikį, vertinimo kriterijus ir jų reikšmes.


Atsižvelgiant į tai, kad pridėtinės vertės mokesčio pajamų, gaunamų už telekomunikacijų, radijo ir televizijos transliavimo bei elektroniniu būdu teikiamas paslaugas, kontrolę reikės atlikti jau artimiausiu metu, nors išspręsti ne visi su šių paslaugų apmokestinimo tvarkos pasikeitimu nuo 2015 m. susiję klausimai, parengti už Lietuvoje suteiktas telekomunikacijų, radijo ir televizijos transliavimo bei elektroniniu būdu teikiamas paslaugas gaunamų pridėtinės vertės mokesčio pajamų stebėsenos ir kontrolės vadovą.

Patvirtintas už Lietuvoje suteiktas telekomunikacijų, radijo ir televizijos transliavimo bei elektroniniu būdu teikiamas paslaugas gaunamų pridėtinės vertės mokesčio pajamų stebėsenos ir kontrolės vadovas (Valstybinės mokesčių inspekcijos prie Lietuvos respublikos ministerijos 2016-05-31 viršininko įsakymas Nr. V-295).


Siekiant, kad VMI atliekamas mokesčių mokėtojų atrankos proceso efektyvumo vertinimas būtų tikslingas ir naudingas, tobulinti atrankos proceso efektyvumo vertinimą: nustatyti vertinimo kriterijus rizikos taisyklių efektyvumo vertinimo koeficientų reikšmėms; rizikos taisyklių, kurių efektyvumo koeficientų apskaičiavimui trūksta požymių, vertinimo tvarką; nustatyti pagrįstą rizikos taisyklių efektyvumo vertinimo laikotarpį ir vertinamų rizikos taisyklių mastą.

Valstybinės mokesčių inspekcijos 2016-07-18 viršininko įsakymu Nr. V-397 patvirtintų Atrankos efektyvumo vertinimo nuostatų 18.1–18.6 papunkčiuose yra nurodytos rizikos taisyklių efektyvumo vertinimo kriterijų kritinės ribos.18.1, 18.2, 18.3 papunkčiuose: „Neefektyviomis yra laikomos tos taisyklės, kurių apskaičiuotas koeficientas yra mažesnis nei kritinis rodiklio koeficientas. Kritinis rodiklio koeficientas apskaičiuojamas išrūšiavus apskaičiuotus koeficientus didėjimo tvarka bei vertinant rodiklių sąrašą nuo viršaus ir išvedus analizuojamo laikotarpio 20 procentilės ir ankstesnio laikotarpio 20 procentilės vidurkį.“18.4 ir 18.5 papunkčiuose: „Neefektyviomis yra laikomos tos taisyklės, kurių apskaičiuotas koeficientas yra didesnis nei kritinis rodiklio koeficientas. Kritinis rodiklio koeficientas apskaičiuojamas išrūšiavus apskaičiuotus koeficientus mažėjimo tvarka bei vertinant rodiklių sąrašą nuo viršaus ir išvedus analizuojamo laikotarpio 20 procentilės ir ankstesnio laikotarpio 20 procentilės vidurkį.“18.6 papunktyje: „Neefektyviomis yra laikomos tos taisyklės, kurių apskaičiuotas koeficientas yra mažesnis nei kritinis rodiklio koeficientas. Kritinis rodiklio koeficientas apskaičiuojamas iš visų taisyklių šio rodiklio koeficientų vidurkio atėmus jų standartinį nuokrypį.“18.7 papunktyje nurodyto rodiklio kritinės reikšmės nėra skaičiuojamos.Atrankos efektyvumo vertinimo nuostatų 17 punkte nurodyta, kad: „Nustatant neefektyviausias taisykles turi būti atsižvelgiama ne tik į Nuostatų 18.1-18.7 papunkčiuose nurodytais vertinimo rodikliais  apskaičiuotų neefektyvumo rodiklių skaičių, bet ir į dalį rodiklių, kuriuose taisyklė buvo vertinta“.Atrankos efektyvumo vertinimo nuostatų 17 punkte nurodyta, kad: „Analitinį rizikos taisyklių efektyvumo vertinimą ne rečiau kaip kartą per kalendorinius metus ir ne vėliau kaip prieš 10 darbo dienų iki Darbo grupės posėdžio, kurio metu numatyta aptarti naudojamų rizikos taisyklių taikymo efektyvumą, atlieka Atrankos ir paramos auditui departamentas“.Nuostatų 16 punkte nurodyta, kad: „Analitinis ir ekspertinis efektyvumo vertinimas atliekamas tų rizikos taisyklių, kurios pasibaigusiais kalendoriniais metais be pakeitimų buvo naudojamos Audito IS, atliekant rizikos analizę. Taisyklės, kurios turi koeficientams apskaičiuoti reikalingus parametrus, tačiau nebuvo naudotos analizuojamais kalendoriniais metais, yra nevertinamos.“Atrankos efektyvumo vertinimo nuostatų 29.4 papunktyje nurodyta: „baigtų rezultatyvių mokestinių tyrimų ir mokestinių patikrinimų, kurių rūšių kodai pagal mokestinių tyrimų ar mokestinių patikrinimų rūšių klasifikatorių yra „10“, dalies visuose nagrinėjamu laikotarpiu baigtų mokestinių tyrimų ir mokestinių patikrinimų, kurių rūšių kodai yra „10“, santykis su baigtų rezultatyvių, atsitiktiniu būdu atrinktų mokestinių tyrimų ir mokestinių patikrinimų dalimi visuose atsitiktiniu būdu atrinktuose baigtuose mokestiniuose tyrimuose ir mokestiniuose patikrinimuose (skaičiuojama tik tais atvejais, kai analizuojamu laikotarpiu atsitiktiniu būdu atrinktų mokesčių mokėtojų skaičius sudaro ne mažiau kaip 5 proc. nuo visų analizuojamu laikotarpiu pagal atrankos kriterijus atrinktų mokesčių mokėtojų skaičiaus)“.


Siekiant užtikrinti teisėjams būtinų ir aktualių mokymų poreikį nagrinėjant restruktūrizavimo bylas, imtis priemonių, kad teisėjų mokymų planuose būtų numatyti mokymai ir specialiosioms nemokumo teisės ir finansinės analizės žinioms gilinti (5 išvada).

Į teisėjų mokymo programas įtrauktos nemokumo teisės ir finansinės analizės temos, pagal kurias įvyko teisėjams mokymai 2016 m., vasario, gegužės, rugsėjo mėn. Šiomis temomis mokymai teisėjams numatomi organizuoti periodiškai (kasmet), pagal poreikį.


Parengti bendrą teisingumo ministro valdymo srities IT plėtros planą, kuris apimtų visus srities valstybės informacinius išteklius ir kuriame būtų numatytas Teisingumo ministerijos ir kitų ministerijų valdomų informacinių išteklių tvarkymo prioritetų ir krypčių suderinamumas, taip pat priemonės, užtikrinančios IT išteklių ir priemonių planavimo, skyrimo, vykdymo ir panaudojimo kontrolę.

Lietuvos Respublikos teisingumo ministerija 2016 m. rugsėjo  9 d. įsakymu Nr. 1R-254 patvirtino Lietuvos Respublikos teisingumo ministro valdymo sričiai priskirtų registrų, valstybės ir kitų informacinių sistemų informacinių technologijų plėtros 2017–2019 metų planą.


Priimti gyventojų lėšų namui (statiniui) atnaujinti pagal privalomuosius statinių naudojimo ir priežiūros reikalavimus kaupimo tvarką, kurioje būtų reglamentuotas ir lėšų kaupimas šilumos punktų priežiūrai, remontui ir atnaujinimui.

Vadovaujantis LR CK 4.82 str. 4 d., Vyriausybės 2015 m. balandžio 15 d. nutarimu Nr. 390 patvirtintas Butų ir kitų patalpų savininkų lėšų, skiriamų namui (statiniui) atnaujinti pagal privalomuosius statinių naudojimo ir priežiūros reikalavimus kaupimo, jų dydžio apskaičiavimo ir sukauptų lėšų apsaugos tvarkos aprašas. Vadovaujantis juo lėšos kaupiamos visiems namo bendrojo naudojimo objektams (ir bendrojo naudojimo šilumos punktams) remontuoti ir atnaujinti.Pagal Šilumos ūkio įstatymą savivaldybių taryboms pavesta nustatyti daugiabučių namų šildymo ir karšto vandens sistemų priežiūros (eksploatavimo) maksimalus tarifus, vadovaujantis Valstybinės kainų ir energetikos kontrolės komisijos patvirtinta Daugiabučių namų šildymo ir karšto vandens sistemų priežiūros (eksploatavimo) maksimalių tarifų nustatymo metodika. Savivaldybės taryba, nustatydama šį tarifą, nustato už tarifo lėšas privalomus atlikti šios priežiūros darbus.


Siekiant išvengti situacijų, kurios galimai neatitinka visuomenės lūkesčių, imtis priemonių, užtikrinančių tinkamą skaidrumo, atvirumo, konkurencingumo principų taikymą UAB NT Valdos, vystant nekilnojamojo turto projektus.

Nuo 2016-06-22 atnaujintas nuomininkų paieškos naujai vystomam turtui procesų aprašas, reglamentuojantis naujų nekilnojamojo turto vystymo projektų vykdymo eigą, proceso dalyvių (darbuotojų) atsakomybes bei veiksmus. Numatytos šios privalomos priemonės:- potencialių klientų tikslinės grupės vystomam objektui identifikavimas ir informacijos apie vystomą projektą išplatinimas potencialiems klientams (tame tarpe tikrinama informacija per CVPIS ar nėra paskelbtų konkursų);- medžiagos apie vystomą projektą paskelbimas nekilnojamojo turto interneto portaluose (www.aruodas.lt, www.ntzemelapis.lt, www.valdos.eu) bei didžiausiuose dienraščiuose;- nepavykus rasti partnerio vystomam projektui per 1 mėn. nuo informacijos paskelbimo, inicijuojamas bendradarbiavimas su nekilnojamojo turto brokeriais, kurie platina informaciją apie nuomojamas patalpas įvairiais sklaidos kanalais.Procesų apraše yra numatytas potencialių klientų registro pildymas, grįžtamojo ryšio bei derybų rezultatų su potencialiais klientais fiksavimas.Pakoreguotos Bendrovės naudojamų tipinių sutarčių formos, jose numatant klientų sutikimo patvirtinimą dėl duomenų apie sudarytą sutartį paskelbimo Bendrovės interneto svetainėje. Esant klientų sutikimui, duomenys įtraukiami į Bendrovės interneto svetainėje skelbiamą klientų sąrašą (nuo 2016-09-01).


Siekiant užtikrinti finansų ministro įsakymu patvirtintos metodikos 3 punkte nustatytų specifiškumo, naudingumo, išmatuojamumo ir patikimumo principų laikymąsi, rekomenduojame patikslinti nustatytus vertinimo kriterijus taip, kad būtų galima įvertinti programos tikslo ir uždavinio pasiekimo lygį.

Aplinkos ministerijos 2017–2019 metų veiklos planas papildytas Miškų departamento pasiūlytais naujais Bendrųjų miškų ūkio reikmių finansavimo programos vertinimo kriterijais, kurie parodys šios programos tikslo ir uždavinio pasiekimo lygį.


Siekiant sukurti veiksmingą prekybos žmonėmis nusikaltimų prevencijos ir kontrolės subjektų sistemą bei užtikrinti, kad nuosekliai ir kompleksiškai būtų šalinamos esminės prekybos žmonėmis nusikaltimų priežastys ir sąlygos: sudaryti institucijų, vykdančių kovą su prekyba žmonėmis, sąrašą, kuris būtų naudojamas renkant informaciją apie Lietuvoje vykdytų kontrolės ir prevencijos priemonių rezultatus ir rengiant priemonių planus Viešojo saugumo plėtros 2015–2025 m. programoje numatytam uždaviniui – plėtoti veiksmingą kovą su prekyba žmonėmis – įgyvendinti.

Lietuvos Respublikos Vyriausybė 2016-08-11 priėmė nutarimą Nr. 785 „Dėl kovos su prekyba žmonėmis koordinavimo“, kurio projektą parengė Vidaus reikalų ministerija, įvertinusi iš suinteresuotų institucijų gautą informaciją. Nutarimo 1 ir 3.4 p.:1) sudaryta Kovos su prekyba žmonėmis koordinavimo komisija iš Vidaus reikalų, Socialinės apsaugos ir darbo, Sveikatos apsaugos, Švietimo ir mokslo, Teisingumo ir Užsienio reikalų ministerijų, Policijos departamento, Valstybės sienos apsaugos tarnybos, Lietuvos darbo biržos, Valstybės vaiko teisių apsaugos ir įvaikinimo tarnybos, Valstybinės darbo inspekcijos, Nacionalinės teismų administracijos, Generalinės prokuratūros, Lietuvos savivaldybių asociacijos, Lietuvos Vyskupų Konferencijos ir nevyriausybinių organizacijų, veikiančių kovos su prekyba žmonėmis srityje, atstovų;2) visoms valstybės ir savivaldybių institucijoms ir įstaigoms, kurių atstovai yra įtraukti į komisijos veiklą, pavesta nustatyta tvarka planuoti kovos su prekyba žmonėmis priemones bei veiksmus ir komisijai teikti informaciją apie praėjusiais metais vykdytus kovos su prekyba žmonėmis priemones bei veiksmus ir jų rezultatus.


Siekiant sukurti veiksmingą prekybos žmonėmis nusikaltimų prevencijos ir kontrolės subjektų sistemą bei užtikrinti, kad nuosekliai ir kompleksiškai būtų šalinamos esminės prekybos žmonėmis nusikaltimų priežastys ir sąlygos: nustatyti valstybės ir savivaldybių institucijų bei nevyriausybinių organizacijų bendradarbiavimo būdus ir formas prekybos žmonėmis prevencijos ir kontrolės veikloje.

1. Lietuvos Respublikos Vyriausybės 2016-08-11 priimto nutarimo Nr. 785 „Dėl kovos su prekyba žmonėmis koordinavimo“, kurio projektą parengė Vidaus reikalų ministerija, įvertinusi iš suinteresuotų institucijų gautą informaciją, 1 ir 3.1 p. sudaryta Kovos su prekyba žmonėmis koordinavimo komisija ir nustatyta, kad komisija renkasi ne rečiau kaip kartą per 6 mėnesius.2. Generalinio prokuroro, vidaus reikalų ministro ir socialinės apsaugos ir darbo ministro 2015-12-17 įsakymu Nr. I-327/1V-1015/A1-758 patvirtintos Prekybos žmonėmis aukų nustatymo, ikiteisminio tyrimo ir tarpinstitucinio bendradarbiavimo rekomendacijos, kuriomis reglamentuotas atsakingų institucijų, įstaigų ir organizacijų ir nevyriausybinių organizacijų bendradarbiavimas, kad būtų suteikta reikiama pagalba prekybos žmonėmis aukoms nuo jų nustatymo momento.3. Vidaus reikalų ministro 2016-08-29 įsakymu Nr. 1V-598 patvirtintas Kovos su prekyba žmonėmis 2017–2019 metų veiksmų planas, skirtas tarpžinybiniam ir tarpsektoriniam bendradarbiavimui ir kovos su prekyba žmonėmis veiksmų koordinavimui stiprinti.


Siekiant, kad prekybos žmonėmis aukos būtų identifikuotos ankstyvame laikotarpyje ir aukoms būtų suteikiama išsami informacija apie galimybę gauti kompleksinę pagalbą: numatyti ir vykdyti priemones (patikslinti nukentėjusiųjų nuo prekybos žmonėmis identifikavimo kriterijus, organizuoti mokymus), kurios padėtų institucijų, susiduriančių ar galinčių susidurti su prekybos žmonėmis aukomis, darbuotojams identifikuoti prekybos žmonėmis aukas.

1. Generalinio prokuroro, vidaus reikalų ministro ir socialinės apsaugos ir darbo ministro 2015-12-17 įsakymu Nr. I-327/1V-1015/A1-758 patvirtintos Prekybos žmonėmis aukų nustatymo, ikiteisminio tyrimo ir tarpinstitucinio bendradarbiavimo rekomendacijos, kurių II ir III skyriuje apibrėžti prekybos žmonėmis aukų nustatymo kriterijai. 2. Nevyriausybinių organizacijų ir Tarptautinės migracijos organizacijos Vilniaus biuro atstovai 2015-12-17 pasirašė bendradarbiavimo deklaraciją, kurioje pritarė šioms rekomendacijoms ir įsipareigojo jomis vadovautis bendradarbiaudami su institucijomis, įstaigomis bei organizacijomis ir teikdami pagalbą prekybos žmonėmis aukoms.3. Vidaus reikalų ministro 2016-08-29 įsakymu Nr. 1V-598 patvirtintas Kovos su prekyba žmonėmis 2017–2019 metų veiksmų planas. Jame numatytas uždavinys – didinti valstybės institucijų ir įstaigų darbuotojų, kuriems gali tekti bendrauti su prekybos žmonėmis aukomis, kompetencijas ir gebėjimus. Įgyvendinant šį uždavinį, mokymai 2017–2019 m. numatyti bendrojo ugdymo mokyklų vadovams, švietimo pagalbos specialistams, mokytojams, sveikatos apsaugos sistemos darbuotojams, viešosios policijos pareigūnams, prokurorams, teisėjams ir jų padėjėjams, tyrėjams, konsuliniams pareigūnams, probacijos tarnybų pareigūnams, migracijos pareigūnams, darbo inspektoriams, teritorinių darbo biržų specialistams, vaiko teisių apsaugos specialistams, socialiniams darbuotojams, socialinę pagalbą teikiantiems specialistams, sienos apsaugos pareigūnams.


Pertvarkyti šiuo metu Lietuvoje taikomą lygiavertį nacionalinio pranešėjo sistemai mechanizmą taip, kad būtų: atskirtos nacionalinio pranešėjo funkcijos nuo valstybės politikos formavimo bei jos įgyvendinimo organizavimo prekybos žmonėmis prevencijos ir kontrolės srityje funkcijų.

1. Vidaus reikalų ministerija 2015-11-05 organizavo tarpžinybinį pasitarimą, skirtą aptarti kovos su prekyba žmonėmis koordinavimo ir nacionalinio pranešėjo prekybos žmonėmis klausimais funkcijų vykdymo (atskyrimo) ir kovos su prekyba žmonėmis planavimo klausimus, kuriame dalyvavo ir Vyriausybės kanceliarijos atstovai. Pasitarime nuspręsta, kad nacionalinio pranešėjo prekybos žmonėmis klausimais funkcijas turėtų vykdyti Vidaus reikalų ministerija, o kovos su prekyba žmonėmis politikos formavimo ir įgyvendinimo organizavimo klausimams spręsti turi būti sudaryta tarpžinybinė ir tarpsektorinė kovos su prekyba žmonėmis koordinavimo komisija. 2. Lietuvos Respublikos Vyriausybė priėmė 2016-08-11 nutarimą Nr. 785 „Dėl kovos su prekyba žmonėmis koordinavimo“ ir 2016-11-23 nutarimą Nr. 1161 „Dėl Lietuvos Respublikos nacionalinio pranešėjo kovos su prekyba žmonėmis klausimais“, kurių projektus parengė Vidaus reikalų ministerija. Pagal juos sudarytai Kovos su prekyba žmonėmis koordinavimo komisijai pavesta teikti valstybės institucijoms pasiūlymus dėl kovos su prekyba žmonėmis politikos formavimo ir nustatyta, kad nacionalinis pranešėjas kovos su prekyba žmonėmis klausimais yra vidaus reikalų ministro paskirtas Vidaus reikalų ministerijos atstovas.3. Vidaus reikalų ministro 2015-12-22 įsakymu Nr. 1V-1041 pakeistas ministerijos Viešojo saugumo politikos departamento vyresniojo patarėjo, kuriam pavesta dalyvauti neformalaus ES nacionalinių pranešėjų arba lygiaverčių mechanizmų tinklo veikloje ir teikti informaciją ES kovos su prekyba žmonėmis koordinatoriui, pareigybės aprašymas: atsisakyta funkcijų, susijusių su dalyvavimu formuojant valstybės politiką kovos su prekyba žmonėmis srityje, organizuojant, koordinuojant ir kontroliuojant jos įgyvendinimą.


Siekiant sukurti veiksmingą prekybos žmonėmis nusikaltimų prevencijos ir kontrolės subjektų sistemą bei užtikrinti, kad nuosekliai ir kompleksiškai būtų šalinamos esminės prekybos žmonėmis nusikaltimų priežastys ir sąlygos: nustatyti prekybos žmonėmis nusikaltimų prevencijos kryptis ir prioritetus, ir užtikrinti, kad būtų parinktos tinkamos ir pakankamos priemonės prevencinei veiklai vykdyti.

1. 2015-12-23 Vyriausybės kanceliarijoje įvyko pasitarimas dėl tarpinstitucinio veiklos plano Viešojo saugumo plėtros 2015–2025 metų programoje numatytam uždaviniui „Plėtoti veiksmingą kovą su prekyba žmonėmis“ rengimo. Jo metu Vyriausybės kanceliarija pasiūlė rengti ne tarpinstitucinį veiklos planą, o kovos su prekyba žmonėmis veiksmų planą, kurį tvirtintų vidaus reikalų ministras.2. Vidaus reikalų ministro 2016-08-29 įsakymu Nr. 1V-598 patvirtintas Kovos su prekyba žmonėmis 2017–2019 metų veiksmų planas, kurį ministerija parengė bendradarbiaudama su atsakingomis institucijomis, įstaigomis ir organizacijomis ir įvertinusi ministerijos atliktos analizės „Situacija kovos su prekyba žmonėmis srityje Lietuvoje 2015 metais“ rezultatus bei kitus dokumentus. Veiksmų plane:1) nurodyti uždaviniai ir priemonės, jų įgyvendinimo veiksmai, atsakingi šių veiksmų vykdytojai, įgyvendinimo vertinimo kriterijai ir jų siekiamos reikšmės bei asignavimai;2) uždaviniui „tobulinti prekybos žmonėmis prevenciją ir ikiteisminį tyrimą“ įgyvendinti numatytos 4 priemonės ir jų įgyvendinimo veiksmai.


Numatyti ir vykdyti tęstines kompleksines priemones užtikrinančias, kad vartotojams tenkanti finansinė našta nedidėtų.

Pakeitus Vyriausybės 2005-09-13 nutarimu Nr. 994 patvirtinto Ambulatoriniam gydymui skiriamų vaistinių preparatų ir medicinos pagalbos priemonių, kurių įsigijimo išlaidos kompensuojamos iš Privalomojo sveikatos draudimo fondo biudžeto lėšų, bazinių kainų apskaičiavimo tvarkos aprašo, 8 punkto reikalavimus (Vyriausybės 2017-04-26 nutarimas Nr. 323), kompensuojamųjų vaistų kainyne vaistų grupėse nustatyti griežtesni deklaruojamų kainų apribojimai, numatant, nebūtų įrašomi vaistai, kurių kainos daugiau nei 10 proc. didesnės nei kitose (referencinėse) valstybėse. Sudaromos sąlygos ženkliau sumažinti vaistų grupėse įrašytų generinių vaistų deklaruojamas kainas ir tuo pačiu mažinti pacientų priemokas už tuos vaistus.


Siekiant užtikrinti skaidrų valstybės valdomų bendrovių lėšų panaudojimą paramos tikslais, nustatyti detalią paramos teikimo tvarką, apimančią bendrus paramos skyrimo principus ir procedūras.

Reglamentuotas valstybės valdomų įmonių paramos teikimas. Lietuvos Respublikos Vyriausybės 2017-06-28 nutarimu Nr. 533 patvirtintas Valstybės valdomų bendrovių paramos teikimo tvarkos aprašas. Jame nustatyta detali paramos teikimo tvarka, apimanti bendrus paramos skyrimo principus ir procedūras.


Imtis teisinių priemonių, kad įgyvendinant investicijų projektą „Specialaus autotransporto įkalintųjų konvojavimui įsigijimas“ susidariusios netesybos būtų išieškotos, ir užtikrinti tinkamą sutarčių vykdymo kontrolę.

Pravieniškių pataisos namai-atviroji kolonija informavo, kad susidariusi netesybų suma 2017-06-26 išieškota.


Imtis teisinių priemonių, kad investicijų projekto „Specialaus autotransporto įkalintųjų konvojavimui įsigijimas“ įgyvendinimo metu susidariusios netesybos būtų išieškotos, ir užtikrinti tinkamą sutarčių vykdymo kontrolę.

Marijampolės pataisos namai pareikalavo iš teikėjo delspinigius už laiku nepristatytą automobilį. Tiekėjas raštu informavo pataisos namus apie priežastis, kodėl atsisako mokėti delspinigius - artėjant automobilio pristatymo terminui pataisos namai nusprendė nepirkti automobiliui žiemos sezono padangų ir pradėti jį eksploatuoti tik žiemos sezonui pasibaigus. Šalių atstovai susitarė automobilio pristatymo terminą pratęsti iki 2016 m. balandžio mėn. Atsižvelgiant į Marijampolės pataisos namų pateiktus argumentus – rekomendacija neaktuali.


Atsižvelgiant į IS rizikos vertinimo ataskaitas rengti ir tvirtinti rizikos valdymo priemonių planus.

2017-10-20 VRM informavo, kad yra parengtas Sertifikatų valdymų informacinės sistemos informacinių technologijų saugos atitikties rizikos vertinimų metu pastebėtų trūkumų šalinimo ir rizikos valdymo priemonių planas, patvirtintas LR vidaus reikalų ministro 2017 m. balandžio 3 d. įsakymu Nr. 248, taip pat Techninių kibernetinio saugumo reikalavimų įgyvendinimo VRM valdomuose ypatingos svarbos informacinėse infrastruktūruose ir valstybės informaciniuose ištekliuose priemonių planas, patvirtintas  LR vidaus reikalų ministro 2017 m. rugsėjo 20 d. įsakymu Nr. 1V-650. Pastarasis priemonių planas taikomas visoms VRM valdomoms informacinėms sistemoms. Rekomendacijos būklė - Įgyvendinta


Siekiant užtikrinti valdomų informacinių išteklių saugą: peržiūrėti ir atnaujinti IS ir registrų duomenų tvarkymo taisykles: jose išdėstyti taikomos asmens duomenų saugos priemones taip, kaip nustato Asmens duomenų teisinės apsaugos įstatymas.

Lietuvos policijos generalinio komisaro 2015 m. lapkričio 18 d. įsakymu Nr. 5-V-1028 atnaujintos Saugaus policijos informacinių sistemų ir registrų elektroninės informacijos tvarkymo taisyklės.Asmens duomenų teisinės apsaugos įstatymo 30 straipsniu yra patvirtintos Asmens duomenų tvarkymo policijos įstaigose taisyklės, Policijos generalinio komisaro 2015 m. spalio 28 d. įsakymu Nr. 5-V-964 „Dėl asmens duomenų tvarkymo taisyklių policijos įstaigose patvirtinimo“.


Siekiant, kad pareiškėjų atranka priemonėms vykdyti būtų vykdoma objektyviai ir pagal tuos pačius principus, patikslinti paraiškų teikimo ir vertinimo tvarką, nurodant kas sudaro tinkamas finansuoti priemonės įgyvendinimo išlaidas.

Aplinkos ministerija 2016-09-19 įsakymu Nr. D1-625 pakeitė  Bendrųjų miškų ūkio reikmių finansavimo programos administravimo tvarką, nurodant kas sudaro tinkamas finansuoti bendrųjų miškų ūkio reikmių įgyvendinimo išlaidas.


Nustatyti žiniasklaidos atstovų ir kelionių organizatorių atrankos kriterijus, kad informacija apie Lietuvos turizmo galimybes ir produktus būtų skleidžiama sistemiškai.

Valstybinis turizmo departamentas prie Ūkio ministerijos

Valstybinio turizmo departamento direktoriaus 2016-08-08 įsakymas Nr. V-165 „Dėl užsienio žurnalistų ir interneto tinklaraštininkų pažintiniams turams po Lietuvą atrankos kriterijų tvirtinimo ir 2016-08-30 įsakymas Nr. V-175 „Dėl kelionių organizatorių ir kelionių agentūrų atstovų atrankos dalyvauti pažintiniuose turuose po Lietuvą kriterijų tvirtinimo“.


Spręsti klausimą dėl valstybės biudžeto lėšų, panaudotų ne pagal paskirtį, grąžinimo į valstybės biudžetą.

Kauno nepilnamečių tardymo izoliatorius - pataisos namai

571,49 Eur grąžinti į valstybės biudžetą.


Siekiant efektyvesnės restruktūrizavimo administratorių priežiūros, parengti metodikas ir (ar) vadovą, kuriais vadovaujantis būtų atliekami visapusiški restruktūrizavimo administratorių veiklos patikrinimai, leisiantys įsitikinti, ar restruktūrizavimo administratoriai tinkamai vykdo teisės aktais jiems priskirtas pareigas ir (ar) atitinka jiems keliamus reikalavimus (4 išvada).

Audito, apskaitos, turto vertinimo ir nemokumo valdymo tarnybos prie Finansų ministerijos direktoriaus 2016-09-30 įsakymu Nr. VI-399 „Dėl planinių ir neplaninių restruktūrizavimo administratorių veiklos patikrinimų taisyklių patvirtinimo“ patvirtintos planinių ir neplaninių restruktūrizavimo administratorių veiklos patikrinimų taisyklės, reglamentuojančios visapusiškų restruktūrizavimo administratorių veiklos patikrinimų atlikimo pagrindus, tvarką bei trukmę.


Parengti ir patvirtinti Informatikos ir ryšių departamento teikiamų IT paslaugų katalogą ir nustatyti šių paslaugų teikimo lygį.

Parengtas ir patvirtintas Informatikos ir ryšių departamento teikiamų IT paslaugų katalogas ir nustatytas jų teikimo lygis.


Išanalizuoti socialinių paslaugų išvystymo poreikį savivaldybėse ir numatyti konkrečias socialinių paslaugų senyvo amžiaus asmenims plėtros kryptis ir priemones, kurios užtikrintų, kad senyvo amžiaus asmuo kuo ilgiau galėtų likti savo namuose ir bendruomenėje. Sudaryti sąlygas savivaldybėms teikti paraiškas gauti investicijas iš ES fondų ar paramą iš kitų finansinių mechanizmų lėšų alternatyvių ilgalaikei socialinei globai institucijoje socialinių paslaugų plėtrai –integralios pagalbos senyvo amžiaus žmonėms teikimui, darbuotojų kvalifikacijos kėlimui ir kt. priemonėms.

Atlikta socialinių paslaugų infrastruktūros išvystymo savivaldybėse analizė, parengti ir Socialinės apsaugos ir darbo ministerijos 2016-10-25 įsakymu Nr. A1-578 pakeisti ir nauja redakcija išdėstyti Socialinės apsaugos ir darbo ministerijos 2014-01-20 įsakymu Nr. A1-23 patvirtinti Socialinių paslaugų išvystymo normatyvai. Normatyvai pakeisti atsižvelgiant į šias rekomenduojamas prioritetines socialinių paslaugų plėtros kryptis:1.senyvo amžiaus asmenims – socialinių paslaugų į namus, trumpalaikės socialinės globos pagal individualius asmens ir šeimos poreikius plėtra; ilgalaikės socialinės globos tikslingumo didinimas, kokybės gerinimas;2.suaugusiems asmenims su negalia, šeimoms ir vaikams – palaipsninis perėjimas nuo institucinės globos prie šeimoje ir bendruomenėje teikiamų paslaugų neįgaliems asmenims ir jų šeimoms; nestacionarių socialinių paslaugų, derinant jas su kitomis bendruomenėje teikiamomis paslaugomis (sveikatos priežiūros, švietimo, kultūros) pagal individualius asmens ir šeimos poreikius ir individualios socialinio darbuotojo pagalbos šeimai plėtra; 3.socialinės rizikos suaugusiems asmenims – individualios socialinio darbuotojo pagalbos, orientuotos į asmens įgalinimą pačiam spręsti savo problemas, plėtra; socialinių paslaugų derinimas su sveikatos priežiūra, integracijos į darbo rinką ir kitomis priemonėmis, padedančiomis asmeniui integruotis ar adaptuotis visuomenėje.Socialinių paslaugų įstaigų infrastruktūros modernizavimo ir plėtros veiksmų planas patvirtintas SADM 2015-04-02 įsakymu Nr. A1-175, 17,232 mln. Eurų ES paramos lėšų paskirstyta regionams.2015-07-14 įsakymu Nr. A1-435 patvirtintas Integralios pagalbos plėtros veiksmų planas. Veiksmų planui įgyvendinti iki 2020 m. skirta 11,585 mln. eurų ES lėšų. Projektus planuoja įgyvendinti 59 savivaldybės (išskyrus Neringos sav.).


Numatyti pakankamas kontrolės priemones tinkamam e. parašo naudojimui.

VĮ Registrų centras pateikė realizuoto sprendimo ekranvaizdžius. El. paštu buvo pateiktas paaiškinimas 2017-07-20, kad ESPBI IS portalas e. parašui naudoja GoSign komponentę, kurioje buvo vienintelis atvejis, kada atlikus visus veiksmus su e. dokumentu ir pateikus pasirašymui buvo galima įvesti kito asmens kodą ir pasirašyti – tai mobilus parašas, su stacionariu parašu to padaryti neįmanoma. Įgyvendinant rekomendaciją, buvo atliktos GoSign konfigūracijos, kad pasirinkus pasirašymą mobiliu parašu nebeiššoktų langas „Įvesti a/k“, o pagal nutylėjimą pasirinktų asmenį, kuris autentifikavosi.Rekomendacija įgyvendinta.


Patikslinti valstybei svarbių ekonominių projektų statuso suteikimo tvarką, kurioje būtų numatytos: sąlygos, kad projektai pripažinti valstybei svarbiais ekonominiais projektais gali būti teikiami Lietuvos Respublikos Vyriausybei tik atlikus valstybės pagalbos teikimo atitikties ES valstybės pagalbos taisyklėms įvertinimą.

Patvirtintas Projektų pripažinimo valstybei svarbiais ekonominiais projektais tvarkos aprašas, kuriame numatytos sąlygos, kad projektai pripažinti valstybei svarbiais ekonominiais projektais gali būti teikiami Lietuvos Respublikos Vyriausybei tik atlikus valstybės pagalbos teikimo atitikties ES valstybės pagalbos taisyklėms įvertinimą. LRV 2017-06-21 nutarimas Nr. 500.


Patikslinti valstybei svarbių ekonominių projektų statuso suteikimo tvarką, kurioje būtų numatytos: priemonės, po statuso projektui suteikimo, užtikrinančios projektuose numatytų strateginių tikslų ir įgyvendinimo priežiūrą, informacijos sisteminimą ir atskaitingumą, taip pat bendrą projektų veiklos ir priežiūros koordinavimą.

Patvirtintas Projektų pripažinimo valstybei svarbiais ekonominiais ar kultūriniais projektais tvarkos aprašas, kuriame numatytos priemonės, po statuso projektui suteikimo, užtikrinančios projektuose numatytų strateginių tikslų ir įgyvendinimo priežiūrą, informacijos sisteminimą ir atskaitingumą, taip pat bendrą projektų veiklos ir priežiūros koordinavimą.LRV 2017-06-21 nutarimas Nr. 500.


Patikslinti valstybei svarbių ekonominių projektų statuso suteikimo tvarką, kurioje būtų numatytos: sąlygos, kai valstybei svarbaus ekonominio projekto statusas gali būti sustabdytas, panaikintas ar nebegaliojantis, kai projektas pripažįstamas įgyvendintu.

Patvirtintas Projektų pripažinimo valstybei svarbiais ekonominiais ar kultūriniais projektais tvarkos aprašas, kuriame numatytos sąlygos, kai valstybei svarbaus ekonominio projekto statusas gali būti sustabdytas, panaikintas ar nebegaliojantis, kai projektas pripažįstamas įgyvendintu.LRV 2017-06-21 nutarimas Nr. 500.


Mokslo tiriamųjų darbų ir eksperimentinės plėtros projektus finansuojant kelioms institucijoms, sudaryti bendradarbiavimo sutartis, kuriose būtų numatyti šalių tarpusavio įsipareigojimai dėl bendrai vykdomų projektų ir skiriamo finansavimo dydžio.

Lietuvos Respublikos krašto apsaugos ministerija

Krašto apsaugos ministerija 2016-12-15 raštu Nr. 12-01-2173 „Dėl Valstybės kontrolės audito rekomendacijos“ kreipėsi į Švietimo ir mokslo ministeriją dėl bendradarbiavimo sutarties, įgyvendinant krašto apsaugos poreikiams skirtus mokslinių tyrimų ir eksperimentinės plėtros projektus per Mokslo, inovacijų ir technologijų agentūrą, sudarymo. Parengtas Krašto apsaugos ministerijos, Švietimo ir mokslo ministerijos ir Mokslo, inovacijų ir technologijų agentūros sutarties dėl bendradarbiavimo projektas, siekiant skatinti Lietuvos mokslo ir studijų institucijas ir įmones dalyvauti mokslinių tyrimų ir eksperimentinės plėtros projektuose, skirtuose krašto apsaugos poreikiams.


Spręsti klausimą dėl miškų įveisimo priskyrimo kompleksinei miškų ūkio veiklai ir prireikus inicijuoti teisės aktų pakeitimus.

2017-07-11 priimtas Miškų įstatymo Nr. I-671  2, 4, 5, 6, 7, 8, 13, 18 ir 19 straipsnių pakeitimo įstatymas Nr. XIII-628, kuriuo miškų įveisimas įtrauktas į kompleksinės miškų ūkio veiklos sąvoką (įstatymo 1 straipsnio 2 dalis) ir reglamentuotas kaip valstybinė funkcija, kurią atlieka miškų urėdija (įstatymo 3 straipsnio 4 dalis).


Siekiant užtikrinti nuoseklią paslaugų stebėseną, suderinti atsakingų institucijų viešųjų ir administracinių ir el. paslaugų stebėsenos funkcijas.

2016 m. lapkričio 10 d. priimtas Lietuvos Respublikos viešojo administravimo įstatymo Nr. 1234  1, 2, 3, 14, 14(1), 15, 16, 19, 22, 27, 28, 31, 34, 35, 37, 40 ir 41  straipsnių pakeitimo , įstatymo papildymo 17(1) straipsniu, 21, 23 ir 24 straipsnių pripažinimo netekusiais galios įstatymas Nr. XII-2779. Įstatymo 17(1) straipsnyje numatyta, kad informacija apie administracinių ir viešųjų paslaugų stebėsenos rodiklius turi būti privalomai teikiama Viešųjų ir administracinių paslaugų stebėsenos ir analizės informacinėje sistemoje (PASIS) tvarkytojui, tokiu teisiniu reguliavimu užtikrinant viešųjų ir administracinių paslaugų inventorizaciją ir stebėseną. „Viešųjų ir administracinių el. paslaugų stebėseną atlieka Skaitmeninės darbotvarkės taryba, į kurios sudėti įeina visų ministerijų ir kitų institucijų ir įstaigų atstovai. Vadovaujantis Skaitmeninės darbotvarkė programos 11 punktu, Skaitmeninės darbotvarkės tarybos paskirtis – padėti Skaitmeninės darbotvarkės programos koordinatorei vertinti, kaip siekiama tikslų ir įgyvendinami uždaviniai, stebėti elektroninių paslaugų kūrimo ir naudojimosi jomis rezultatus, analizuoti pokyčius, rengti pasiūlymus dėl informacinei visuomenei plėtoti reikalingų prioritetinių sprendimų. Jei valstybės institucijos ir valstybės įmonės įgyvendina ir (arba) planuoja įgyvendinti priemones/ projektus, kurie susiję su informacinės visuomenės plėtra, tačiau neįtraukti į Planą, o numatyti valstybės institucijos, įstaigos ar valstybės įmonės strateginiame arba metiniame veiklos plane, vadovaujantis Skaitmeninės darbotvarkės programos 13 punktu, jos turi informuoti Susisiekimo ministeriją apie vykdomas ir (arba) planuojamas vykdyti priemones /projektus ir jų įgyvendinimą.


Siekiant užtikrinti tinkamą viešųjų ir administracinių paslaugų inventorizaciją ir stebėseną, nustatyti šių paslaugų stebėjimo tvarką ir priemones, užtikrinančias, kad visų viešojo administravimo institucijų ir įstaigų teikiamų paslaugų aprašai būtų renkami ir nuolat atnaujinami.

2016 m. lapkričio 10 d. priimtas LR viešojo administravimo įstatymo Nr. 1234  1, 2, 3, 14, 14(1), 15, 16, 19, 22, 27, 28, 31, 34, 35, 37, 40 ir 41  straipsnių pakeitimo , įstatymo papildymo 17(1) straipsniu, 21, 23 ir 24 straipsnių pripažinimo netekusiais galios įstatymas Nr. XII-2779. Įstatymu numatoma, kad viešojo administravimo subjektas turi sudaryti savo teikiamų administracinių paslaugų sąrašą ir patvirtintus nustatytos formos administracinių paslaugų teikimo aprašymus paskelbti Viešųjų ir administracinių paslaugų stebėsenos ir analizės informacinėje sistemoje (PASIS). Atitinkamai viešojo administravimo subjektas, administruojantis viešųjų paslaugų teikimą, įpareigoja viešųjų paslaugų teikėjus sudaryti jų teikiamų viešųjų paslaugų sąrašą ir patvirtintus šių paslaugų aprašymus pateikti PASIS.


Teisės aktuose nustatyti reikalavimą informuoti užsakovus, kad Turto vertinimo priežiūros tarnybos patikrinta turto vertinimo ataskaita neatitiko teisės aktų reikalavimų ir turto vertės nustatymas buvo nepakankamai pagrįstas.

Lietuvos Respublikos finansų ministerija

Reikalavimas informuoti užsakovus reglamentuotas:Finansų ministro 2016-10-24 įsakyme Nr. 1K-378 „Dėl finansų ministro 2012 m. gruodžio 11 d. įsakymo Nr. 1K-422 „Dėl Turto arba verslo vertintojų ir turto arba verslo vertinimo įmonių veiklos patvirtinimo taisyklių patvirtinimo“ pakeitimo“;Tarnybos direktoriaus 2016-09-05 įsakyme Nr. V1-349 „Dėl Paklausimų dėl turto arba verslo vertinimo ataskaitų atitikties Lietuvos Respublikos turto ir verslo vertinimo pagrindų įstatymo 22 straipsnyje nustatytiems reikalavimams nagrinėjimo taisyklių patvirtinimo“.


Pakeisti finansų ministro 2012 m. gruodžio 11 d. įsakymu Nr. 1K-422 patvirtintų Turto arba verslo vertintojų ir turto arba verslo vertinimo įmonių veiklos patikrinimo taisyklių 16 p., jame nurodant, kad Turto vertinimo priežiūros tarnyba, turto vertinimo ataskaitose nustačiusi teisės aktų reikalavimų nesilaikymą, privalo kreiptis į Garbės teismą.

Reikalavimas įtvirtintas finansų ministro 2016-10-24 įsakymu Nr. 1K-378 „Dėl finansų ministro 2012 m. gruodžio 11 d. įsakymo Nr. 1K-422 „Dėl Turto arba verslo vertintojų ir turto arba verslo vertinimo įmonių veiklos patvirtinimo taisyklių patvirtinimo“ pakeitimo“.


Siekiant veiksmingesnės ir platesnio masto turto vertintojų veiklos valstybinės priežiūros, nustatyti pirminių planinių patikrinimų atrankos kriterijus, pagal kuriuos į atranką patektų rizikingiausi turto vertintojai.

Kriterijai nustatyti finansų ministro 2016-10-24 įsakymu Nr. 1K-378 „Dėl finansų ministro 2012 m. gruodžio 11 d. įsakymo Nr. 1K-422 „Dėl Turto arba verslo vertintojų ir turto arba verslo vertinimo įmonių veiklos patvirtinimo taisyklių patvirtinimo“ pakeitimo“.


Parengti ir paskelbti metodines rekomendacijas dėl emocinių ryšių nustatymo, brolių ar seserų išskyrimo ir organizuoti darbuotojų, vertinančių įvaikinimo galimybes, mokymus šiais klausimais.

Suorganizuoti ir toliau organizuojami mokymai Vaiko teisių apsaugos skyrių darbuotojams, vertinantiems įvaikinimo galimybes, parengtų metodinių rekomendacijų „Dėl brolių ir/ ar seserų išskyrimo“ pritaikymo klausimais. Rekomendaciją laikome visiškai įgyvendinta.


Reglamentuoti savivaldybių vykdomą visuomenės sveikatos stiprinimą, apibrėžiant turinį, veiklos sritis, formas ir kt.

Sveikatos apsaugos ministerija 2014 m. papildė Visuomenės sveikatos stiprinimo vadovą savivaldybėms. 2016 m. sveikatos apsaugos ministro įsakymu  savivaldybėms reglamentuotas informacinės ir / ar metodinės medžiagos naudojimasis.2016 m. ministerija dar papildė rekomendacijos įgyvendinimo priemones: įgyvendinant ES lėšomis finansuojamą projektą numatė parengti savivaldybėms perduotų valstybės visuomenės sveikatos priežiūros funkcijų paslaugų masto, turinio, algoritmų, metodikų, lėšų poreikio apskaičiavimo aprašus, nustatyti paslaugų teikimo tvarką, sukurti perduotų funkcijų stebėsenos sistemą.


Siekiant efektyviau teikti paslaugas parengti paslaugos teikimo kaštų įvertinimo metodiką, kurioje būtų nurodyta kaip apskaičiuojami kaštai paslaugą teikiant tradiciniu ir elektroniniu būdu ir atlikti nustatytų rodiklių stebėseną.

Lietuvos Respublikos vidaus reikalų ministerija

Vidaus reikalų ministerija parengė Viešųjų ir administracinių paslaugų teikimo sąnaudų apskaičiavimo metodines rekomendacijas – jos paskelbtos 2016 m. gruodžio 23 d. Vidaus reikalų ministerijos tinklalapyje adresu http://vrm.lrv.lt/lt/veiklos-sritys/e-valdzia.  Rekomendacijų 14 p. ataskaitų formas per kalendorinį mėnesį  nuo ataskaitinių kalendorinių metų ar kito ataskaitinio  laikotarpio  pabaigos  rekomenduojama  pateikti  Vidaus  reikalų  ministerijai  el.  paštu evsps@vrm.lt centralizuotos stebėsenos tikslams.


Inicijuoti teisės aktų pakeitimus, kuriais būtų diferencijuotas globos (rūpybos) išmokos dydis, atsižvelgus į vaiko amžių ir jo poreikius.

Pasirinkta kita finansinės paramos vaikus globojančioms šeimoms forma - nuo 2016 m. sausio 1 d. globėjui (rūpintojui) už vaiką, kuriam globa nustatyta šeimoje, pradėtas mokėti globos (rūpybos) išmokos tikslinis priedas, šalia jau numatytos globos (rūpybos) išmokos globojamam vaikui. Vadovaujantis įstatymu, nuo  2016 m. sausio 1 d. yra mokamas 1 BSI dydžio (38 Eur), o nuo 2017 m. sausio 1 d. - 4 BSI dydžio (152 Eur) globos (rūpybos) išmokos tikslinis priedas. Taip išsprendžiama problema, kad vaiko globos išmoka nesikeitė jau 15 metų, nebuvo atsižvelgiama į ekonomikos veiksnius.


Siekiant užtikrinti, kad telekomunikacijų ir elektroniniu būdu teikiamų paslaugų teikėjai, registruoti MOSS sistemoje, tvarkytų asmens duomenis teisėtai, saugiai ir užtikrindami duomenų subjektų teises, atlikti šių paslaugų teikėjų planinį patikrinimą ir, nustačius pažeidimų, imtis priemonių jiems pašalinti.

Į 2016 m. prevencinių tikrinimų planą (patvirtintą VDAI direktoriaus 2016-02-24 Nr. 3R-47(1.41.)) įtraukti 51  telekomunikacijų ir elektroniniu būdu teikiamų paslaugų teikėjų, kurie registruoti MOSS sistemoje, patikrinimai dėl asmens duomenų tvarkymo teisėtumo. Visi planuoti patikrinimai 2016 metais atlikti. Informaciją apie patikrinimų metu nustatytus pažeidimus ir jų pašalinimą  Duomenų apsaugos inspekcija  pateiks atskirai, įgyvendinusi kitą jai pateiktą rekomendaciją.


Parengti savivaldybėms rekomendacijas, kurios užtikrintų tinkamą socialinės priežiūros kokybės kontrolę ir formuotų bendrą socialinei priežiūrai keliamų reikalavimų taikymo praktiką savivaldybėse.

Socialinių paslaugų priežiūros departamentas prie Socialinės apsaugos ir darbo ministerijos

Socialinių paslaugų priežiūros departamento tinklalapyje savivaldybėms pateiktos rekomendacijos  dėl socialinės priežiūros paslaugų kokybės kontrolės.


Nustatyti programos vertinimo kriterijų reikšmėms apskaičiuoti vieningą duomenų surinkimo sistemą, kuri užtikrintų, kad programos rezultatams apskaičiuoti naudojami duomenys būtų tikslūs ir teisingi.

Kalėjimų departamento direktorius 2016-10-05 įsakymu Nr. V-386 patvirtino Kalėjimų departamento prie Lietuvos Respublikos teisingumo ministerijos ir jam pavaldžių įstaigų  veiklos planavimo metodiką, kurioje nustatyta bendra duomenų reikalingų kriterijams apskaičiuoti surinkimo tvarka.


Siekiant, kad vykdoma valstybės institucijų ir rizikingiausių (I grupės) ūkio subjektų veiklos civilinės saugos srityje priežiūra būtų rezultatyvesnė, tobulinti ją taip, kad (...) suėjus nustatytų pažeidimų pašalinimo terminui, būtų valdoma informaciją apie jų pašalinimą.

Priešgaisrinės apsaugos ir gelbėjimo departamentas prie Vidaus reikalų ministerijos

Priešgaisrinės apsaugos ir gelbėjimo departamento prie Vidaus reikalų ministerijos direktorius 2016-12-06 įsakymu Nr. 1-412 patvirtino naujos redakcijos Civilinės saugos būklės valstybės ir savivaldybių institucijose ir įstaigose, kitose įstaigose ir ūkio subjektuose patikrinimų organizavimo ir atlikimo, privalomų nurodymų pašalinti civilinę saugą reglamentuojančių teisės aktų pažeidimus davimo ir vykdymo tvarkos aprašą. 35 p. nustatyta, kad civilinės saugos sistemos subjektas ne vėliau nei per 5 darbo dienas po privalomame nurodyme nurodyto termino pažeidimams pašalinti pabaigos privalo raštu pranešti, kokių priemonių ėmėsi nustatytiems pažeidimams pašalinti, ir pateikti dokumentus, įrodančius, kad pažeidimai pašalinti.


Siekiant, kad vykdoma valstybės institucijų ir rizikingiausių (I grupės) ūkio subjektų veiklos civilinės saugos srityje priežiūra būtų rezultatyvesnė, tobulinti ją taip, kad (...) būtų keliamas atsakomybės už sistemingą Civilinės saugos įstatymo ir kitų civilinę saugą reglamentuojančių teisės aktų reikalavimų nevykdymą ar nesilaikymą klausimas.

Priešgaisrinės apsaugos ir gelbėjimo departamento prie Vidaus reikalų ministerijos direktorius 2016-12-06 įsakymu Nr. 1-412 patvirtino naujos redakcijos Civilinės saugos būklės valstybės ir savivaldybių institucijose ir įstaigose, kitose įstaigose ir ūkio subjektuose patikrinimų organizavimo ir atlikimo, privalomų nurodymų pašalinti civilinę saugą reglamentuojančių teisės aktų pažeidimus davimo ir vykdymo tvarkos aprašą. Apraše numatyta, kad, jeigu patikrinimo metu konstatuojama, kad civilinės saugos sistemos subjekto veikla neatitinka Civilinės saugos įstatyme ir kituose civilinę saugą reglamentuojančiuose teisės aktuose nustatytų reikalavimų, duodamas privalomas nurodymas (23.2 ir 31 p.). Jeigu per jame nurodytą terminą pažeidimai nėra pašalinti arba, remiantis civilinės saugos sistemos subjekto pateiktais įrodymais, negalima nustatyti, kad pažeidimai pašalinti, arba jeigu per pažeidimui pašalinti nustatytą terminą apie pažeidimo pašalinimą informacija nebuvo pateikta, atliekamas tikslinis (neplaninis) patikrinimas, kurio pagrindu surašomas Lietuvos Respublikos administracinių nusižengimų kodekso nustatyta tvarka administracinio nusižengimo protokolas (esant pažeidimams) (aprašo 36 p.).


Siekiant, kad vykdoma valstybės institucijų ir rizikingiausių (I grupės) ūkio subjektų veiklos civilinės saugos srityje priežiūra būtų rezultatyvesnė, tobulinti ją taip, kad (...) būtų užtikrinta, kad visos apskričių priešgaisrinės gelbėjimo valdybos rizikingiausių (I grupės) ūkio subjektų sąrašus sudarytų pagal nustatytus reikalavimus.

Priešgaisrinės apsaugos ir gelbėjimo departamento prie Vidaus reikalų ministerijos direktorius 2016-12-06 įsakymu Nr. 1-412 patvirtino naujos redakcijos Civilinės saugos būklės valstybės ir savivaldybių institucijose ir įstaigose, kitose įstaigose ir ūkio subjektuose patikrinimų organizavimo ir atlikimo, privalomų nurodymų pašalinti civilinę saugą reglamentuojančių teisės aktų pažeidimus davimo ir vykdymo tvarkos aprašą.Aprašo 13 p. nustatyta, kad apskričių priešgaisrinės gelbėjimo valdybos, savivaldybių administracijos į tikrinamųjų atitinkamai I, II, III grupės ūkio subjektų ir kitų įstaigų sąrašus įtraukia tik tuos juridinius asmenis, kurie įregistruoti patikrinimą atliekančio subjekto veiklos teritorijoje, ir tuos I, II, III grupės ūkio subjektus ir kitas įstaigas, kurių vadovai turi organizuoti ekstremaliųjų situacijų valdymo planų rengimą ir (arba) kuriuose steigiami ekstremaliųjų situacijų operacijų centrai. Apskrityje esančios savivaldybių administracijos numatomų tikrinti ūkio subjektų ir kitų įstaigų sudarytus sąrašus kasmet, ne vėliau kaip per 5 darbo dienas po sąrašų atnaujinimo, teikia apskrities priešgaisrinei gelbėjimo valdybai, kad įvertintų sąrašų sudarymo pagrįstumą.


Siekiant nustatyti, kaip Ūkio ministerija ir Valstybinis turizmo departamentas prisideda didinant Lietuvos žinomumą ir gerinant Lietuvos kaip turistinės valstybės įvaizdį, patikslinti vertinimo kriterijus taip, kad būtų galima įvertinti programos tikslo ir uždavinio pasiekimą.

Lietuvos Respublikos ekonomikos ir inovacijų ministerija

Patikslinta Ūkio ministerijos 2017–2019 m. strateginio veiklos plano 1 tikslo 8 uždavinio formuluotė „Padidinti turizmo objektų lankomumą“ ir šis uždavinys papildytas nauju vertinimo kriterijumi „Vietinių turistų kelionių skaičius“.


Periodiškai stebėti ir vertinti informacinių sistemų ir registrų vidaus kontrolės būklę.

2017-01-16 raštu pateikta informacija apie rekomendacijos „Periodiškai stebėti ir vertinti informacinių sistemų ir registrų vidaus kontrolės būklę“ įgyvendinimą. Vadovaudamiesi 2016 m. vasario 15 d. su policijos generaliniu komisaru suderintu 2016 m. Policijos departamento prie VRM Centralizuoto vidaus audito skyriaus veiklos planu Nr. 5-IL-588 ir Policijos departamento prie VRM Centralizuoto vidaus audito skyriaus vedėjos 2016 m. rugpjūčio 24 d. pavedimu Nr. VAD-47 skyriaus vidaus auditoriai nuo 2016 m. rugsėjo 1 d. iki 2016 m. lapkričio 21 d. atliko Policijos informacinių išteklių integralumo ir efektyvaus jų panaudojimo teisės pažeidimų nagrinėjimo procese vidaus auditą ir parengė vidaus audito ataskaitos projektą. Vidaus audito metu, vadovaujantis Rekomendacinėse vidaus kontrolės sukūrimo, veikimo, tobulinimo ir jos vertinimo gairėse viešojo sektoriaus subjektams pateiktu Informacinių sistemų bendrosios kontrolės vertinimo klausimynu, buvo vertinama Policijos departamento prie VRM valdomų informacinių sistemų ir registrų vidaus kontrolė. Nustatyta, kad Policijos departamento prie VRM valdomų informacinių sistemų ir registrų vidaus kontrolė yra gera, rizikos laipsnis vidutinis.2017 m. sausio 11 d. policijos generalinis komisaro pasirašė Policijos informacinių išteklių integralumo ir efektyvaus jų panaudojimo teisės pažeidimų nagrinėjimo procese vidaus audito ataskaitą Nr. 5-4-AA-4 ir pavedė atsakingiems darbuotojams parengti vidaus audito ataskaitoje pateiktų rekomendacijų įgyvendinimo priemonių planą. Taip pat 2017-01-17 el. laišku pateikta PD Centralizuoto vidaus audito skyriaus atlikto audito ataskaita.Rekomendacija laikoma įgyvendinta.


Peržiūrėti Policijos departamente ir policijos įstaigose sudarytų grupių ir komisijų, kurioms pavesta svarstyti IT klausimus, veiklą, aiškiai atskirti jų funkcijas, užtikrinti jų veiklos tęstinumą ir pavestų funkcijų vykdymą.

2017-01-13 el. laišku pateikta Policijos departamento prie Lietuvos Respublikos vidaus reikalų ministerijos Policijos informacinių technologijų koordinavimo grupės veiklos ataskaita už 2016 m. vasario 1 d. – 2016 m. gruodžio 5 d. laikotarpį. Ataskaitoje pateikta informacija apie vykusius ITKG posėdžius ir svarstytus klausimus, susijusius su IT. Rekomendacija laikoma įgyvendinta.


Siekiant sudaryti sąlygas išsaugoti nacionalines nykstančias gyvulių veisles, imtis priemonių, užtikrinančių visų į saugomų ūkinių gyvūnų nacionalinių genetinių išteklių veislių sąrašą įtrauktų veislių išsaugojimą ar atkūrimą.

Lietuvos Respublikos žemės ūkio ministerija

Imtasi priemonių nykstančioms gyvūnų veislėms išsaugoti.


Nustatyti detalią onkologinės pagalbos sergantiesiems tvarką (schemą), kurioje būtų detaliai aprašytas ir nuosekliai išdėstytas onkologinių ligų diagnostikos ir gydymo paslaugų teikimas: pacientams teiktinos kompleksinės diagnostikos ir gydymo, paliatyviosios pagalbos ir ilgalaikės stebėsenos paslaugos, numatyta, kuriose įstaigose ir kokios paslaugos (bendros ar specifinės) teikiamos, kokie sveikatos priežiūros specialistai jas teikia.

Lietuvos Respublikos sveikatos apsaugos ministerija

Sveikatos apsaugos ministerija  kartu su ministerijos onkologijos srities vyriausiaisiais specialistais parengė planuotas schemas:1) Krūties piktybinis navikas. Sveikatos priežiūros paslaugų teikimo schema;2) Priešinės liaukos piktybinis navikas. Sveikatos priežiūros paslaugų teikimo schema;3) Storosios žarnos piktybinis navikas. Sveikatos priežiūros paslaugų teikimo schema;4) Gimdos kaklelio piktybinis navikas. Sveikatos priežiūros paslaugų teikimo schema;5) Plaučių piktybinis navikas. Sveikatos priežiūros paslaugų teikimo schema;6) Skrandžio piktybinis navikas. Sveikatos priežiūros paslaugų teikimo schema.


Nustatyti onkologinių ligų diagnostikos ir gydymo paslaugų prieinamumo rodiklius: gydytojų specialistų konsultacijų laukimo trukmę, diagnostinių tyrimų atlikimo, dienos stacionaro paslaugų ir kitų paslaugų laukimo trukmę, vykdyti paslaugų prieinamumo stebėseną šalies mastu.

Parengtas onkologinių ligų diagnostikos ir gydymo paslaugų prieinamumo ir kokybės rodiklių ir jų stebėsenos tvarkos aprašo projektas. Onkologinių ligų diagnostikos ir gydymo paslaugų prieinamumo rodikliai atitinka teisės aktuose (Sveikatos priežiūros įstaigų įstatyme, Lietuvos Respublikos Vyriausybės 2014-04-23 nutarime Nr. 370 „Dėl Apmokamų iš Privalomojo sveikatos draudimo fondo biudžeto asmens sveikatos priežiūros paslaugų kriterijų sąrašo patvirtinimo“) nustatytus paslaugų laukimo terminus; kokybės rodikliai nustatyti tokie, kurių pasiektas reikšmes galima objektyviai paskaičiuoti ir kurias gali pateikti patikimas informacijos šaltinis.Onkologinių ligų diagnostikos ir gydymo paslaugų prieinamumo ir kokybės rodiklių ir jų stebėsenos tvarkos aprašo projektas šiuo metu vizuojamas Lietuvos Respublikos sveikatos apsaugos ministerijos struktūrinių padalinių.


Valstybės politikos teismo ekspertizių srityje formavimą ir jos įgyvendinimo organizavimą, koordinavimą ir kontrolę palengvintų, jei būtų: išspręstas asmenų atstovaujančių privačių teismo ekspertų interesams įtraukimo į Teismo ekspertų veiklos koordinavimo tarybos veiklą tikslingumo klausimas.

Lietuvos Respublikos teisingumo ministerija

Teisingumo ministras 2017-03-30 įsakymu Nr. 1R-90 patvirtino Teismo ekspertų veiklos koordinavimo tarybos sudėtį, į ją įtraukė institucijų, suteikiančių tam tikros srities kvalifikaciją atstovus: Statybos produkcijos sertifikavimo centro, Lietuvos auditorių rūmų, Audito, apskaitos, turto vertinimo ir nemokumo valdymo tarnybos.


Nustatyti onkologinių ligų diagnostikos ir gydymo paslaugų kokybės rodiklius ir vykdyti paslaugų kokybės stebėseną.

Parengtas onkologinių ligų diagnostikos ir gydymo paslaugų prieinamumo ir kokybės rodiklių ir jų stebėsenos tvarkos aprašo projektas. Onkologinių ligų diagnostikos ir gydymo paslaugų prieinamumo rodikliai atitinka teisės aktuose (Sveikatos priežiūros įstaigų įstatyme, Lietuvos Respublikos Vyriausybės 2014-04-23 nutarime Nr. 370 „Dėl Apmokamų iš Privalomojo sveikatos draudimo fondo biudžeto asmens sveikatos priežiūros paslaugų kriterijų sąrašo patvirtinimo“) nustatytus paslaugų laukimo terminus; kokybės rodikliai nustatyti tokie, kurių pasiektas reikšmes galima objektyviai paskaičiuoti ir kurias gali pateikti patikimas informacijos šaltinis (pavyzdžiui, Privalomojo sveikatos draudimo informacinė sistema „Sveidra“).Onkologinių ligų diagnostikos ir gydymo paslaugų prieinamumo ir kokybės rodiklių ir jų stebėsenos tvarkos aprašo projektas šiuo metu vizuojamas Lietuvos Respublikos sveikatos apsaugos ministerijos struktūrinių padalinių.


Nustatyti duomenų kaupimo ir teikimo tvarką, duomenis teikiančias ir tvarkančias įstaigas; reglamentuoti privalomus rinkti duomenis apie onkologines ligas ir jomis sergančius asmenis (proceso išplitimą, taikytą gydymą ir jo rezultatus, išgyvenamumą) bei piktybinius navikus (naviko morfologinę formą, jo diferenciacijos laipsnį), atsižvelgiant į sveikatos priežiūros informacinėse sistemose („Sveidroje“ ir kitose) tvarkomus duomenis.

Lietuvos Respublikos Vyriausybė 2016-08-11 nutarimu Nr. 806 patvirtino Vėžio registro nuostatus, registro veiklos pradžią – 2017-01-01. Nustatytas Vėžio registro objektas ir tvarkomi duomenys (diagnozės nustatymo data diagnozė ir kodas, naviko morfologija ir kodas, topografija ir kodas, diagnozės nustatymo aplinkybės, naviko išplitimo klinikinis ir išplitimo patologinis vertinimas pagal TNM, stadija, diagnozės patvirtinimo būdai ir kt.


Sukurti informacinę sistemą, kurioje būtų kaupiami duomenys apie onkologines ligas ir jomis sergančius asmenis, užtikrinti jos integravimą su eSPBI informacine sistema ir jos posistemėmis.

Nuo 2015-11-02 į ESPBI IS duomenis elektroniniu būdu pradėjo teikti sveikatos priežiūros įstaigos, dalyvaujančios e. sveikatos sistemos plėtros projektuose. ESPBI IS plėtra planuojama vadovaujantis Lietuvos e. sveikatos sistemos 2015–2025 metų plėtros programa ir sveikatos apsaugos ministro 2016-07-04 įsakymu Nr. V-890 patvirtintu programos įgyvendinimo priemonių planu. Funkcionalumus, skirtus onkologijos srities informacijai tvarkyti, sukurti suplanuota atsižvelgiant į skirtą finansavimą. (Sveikatos apsaugos ministerijos 2016-12-23 informacija).


Siekiant užtikrinti onkologinių ligų diagnostikos ir gydymo paslaugų kokybę ir gerinti jų prieinamumą, inicijuoti ir koordinuoti onkologinių ligų diagnostikos ir gydymo standartų (metodikų / protokolų) rengimą, kuriuose būtų aprašyta konkrečios onkologinės ligos epidemiologija, numatyta patikra ir profilaktika, pasireiškimas ir diagnostika, nurodytos klasifikacijos, detalesni gydymo metodai, paciento būklės įvertinimas ir gydymo taktikos parinkimas, gydymo efektyvumo (poveikio) vertinimas, rekomenduojama medicininė reabilitacija , numatomas paliatyvusis gydymas ir skausmo kontrolė, medicininė slauga ir palaikomasis gydymas, pagalbos sergantiems ir slaugantiems asmenims teikimo principai.

Vykdant projektą Nr. VP1-4.3-VRM-02-V-05-015 „Asmens sveikatos priežiūros kokybės gerinimas reglamentuojant rizikingiausius pacientų saugai diagnostikos ir gydymo protokolus“ sukurta 20 onkologinių ligų pavyzdinių protokolų.


Paskirti įstaigą, atsakingą už duomenų apie onkologines ligas stebėseną.

Įsteigus Nacionalinį vėžio institutą ir jo įstatymu (2014-0617 Nr. XII-838) nustačius tikslus (tvarkyti populiacinį Vėžio registrą) paskirta institucija / įstaiga atsakinga už Vėžio registro tvarkymą (renkanti, kaupianti, sistemingai analizuojanti statistinę informaciją apie onkologines ligas ir sergančius asmenis įstaiga).Lietuvos Respublikos Vyriausybė 2016-08-11 nutarimu Nr. 806 įsteigė Vėžio registrą ir patvirtino nuostatus. Registro valdytoja paskirta Švietimo ir mokslo ministerija, tvarkytoju – Nacionalinis vėžio institutas.


Siekiant efektyviai vykdyti vėžio kontrolę, patvirtinti Vėžio kontrolės priemonių programą, apimančią visas vėžio kontrolės sritis (prevenciją, diagnostiką, gydymą ir stebėjimą), jos vykdymo planą, nustatyti atsakingus vykdytojus, programos įgyvendinimo vertinimo kriterijus ir atsiskaitymo tvarką.

Nacionalinė Vėžio profilaktikos ir kontrolės 2014–2025 metų programa patvirtinta sveikatos apsaugos ministro 2014-07-16 įsakymu Nr. V-814.Nacionalinės Vėžio profilaktikos ir kontrolės 2014–2025 metų programos įgyvendinimo priemonių 2014–2016 m. planas patvirtintas sveikatos apsaugos ministro 2014-11-24 įsakymu Nr. V-1209 (keista 2016 m. įsakymais Nr. V-676 ir Nr. V-972).Nacionalinės Vėžio profilaktikos ir kontrolės 2014–2025 metų programos įgyvendinimo priemonių 2017–2019 m. planas patvirtintas sveikatos apsaugos ministro 2016-12-09 įsakymu Nr. V-1419.